open-index/open-wikipedia-markdown huggingface dataset:
অসমীয়া মাটিৰ জোখ-মাখ

অসমত মাটিৰ জোখ-মাখৰ এক অনন্য পৰম্পৰাগত পদ্ধতি আছে যি বিঘা, কঠা, লেচা আদি এককৰ ওপৰত প্ৰতিষ্ঠিত। এই পদ্ধতিটো ব্ৰিটিছ যুগৰ পৰা প্ৰচলিত হৈ আহিছে আৰু আজিও অসমৰ গ্ৰাম্য অঞ্চলত ব্যাপকভাৱে ব্যৱহাৰ কৰা হয়।

## ঐতিহাসিক পটভূমি
অসমত মাটি জোখাৰ পদ্ধতিটো মূলতঃ আহোম ৰাজত্বকালৰ পৰা আৰম্ভ হৈছিল। ব্ৰিটিছ শাসনকালত ইয়াক প্ৰমাণিক ৰূপ দিয়া হয়। পৰম্পৰাগতভাৱে মাটি জুখিবলৈ বাঁহৰ নল (প্ৰায় ১২ ফুট) ব্যৱহাৰ কৰা হৈছিল।

## প্ৰধান এককসমূহ

### মৌলিক একক

* নল: ১২ ফুট (জোখাৰ বাবে ব্যৱহৃত হোৱা বাঁহৰ দণ্ড)
* লেচা: ১৪৪ বৰ্গফুট (১২ ফুট × ১২ ফুট)
* কঠা: ২০ লেচা (২,৮৮০ বৰ্গফুট)
* বিঘা: ৫ কঠা (১৪,৪০০ বৰ্গফুট)
* পূৰা: ৪ বিঘা (৫৭,৬০০ বৰ্গফুট)

### ৰূপান্তৰ সূত্ৰ

## অসমত মাটি জোখাৰ পদ্ধতি
অসমত মাটি জুখোতে সাধাৰণতে তিনিটা পদ্ধতি অনুসৰণ কৰা হয়:

### পৰম্পৰাগত পদ্ধতি

# মাটিৰ চাৰিসীমা বাঁহৰ নলেৰে জোখা হয়
# দৈৰ্ঘ্য আৰু প্ৰস্থৰ পৰা কালি নিৰ্ণয় কৰা হয়
# ফলাফল লেচা, কঠা, বিঘাত প্ৰকাশ কৰা হয়

### চৰকাৰী পদ্ধতি

# মেট্ৰিক পদ্ধতি অনুসৰি জোখা হয়
# বৰ্গমিটাৰ বা হেক্টৰত প্ৰকাশ কৰা হয়
# জমাবন্দীত এই পদ্ধতিতে ৰেকৰ্ড কৰা হয়

### অনিয়মিত আকৃতিৰ মাটিৰ জোখ

# চাৰিওফালৰ জোখ লোৱা হয়
# গড় দৈৰ্ঘ্য আৰু প্ৰস্থ গণনা কৰা হয়
# কালি = গড় দৈৰ্ঘ্য × গড় প্ৰস্থ

## অনলাইন কেলকুলেটৰৰ ব্যৱস্থা
AiCalculator.in-ৰ মাটিৰ জোখ কেলকুলেটৰ অসমীয়া মাটিৰ জোখ-মাখৰ প্ৰক্ৰিয়াটো অতি সহজ আৰু সুবিধাজনক কৰি তুলিছে। এই কেলকুলেটৰটোৱে পৰম্পৰাগত আৰু আধুনিক দুয়োটা পদ্ধতিকে একেলগে সমন্বয় কৰিছে।

### কেলকুলেটৰৰ বিশেষত্ব

*সৰ্বাংগীন জোখাৰ সুবিধা: 
**আয়তাকাৰ, বৰ্গাকাৰ, ত্ৰিভুজাকাৰ আৰু অনিয়মিত চাৰিদিশীয়া মাটিৰ জোখ ল'ব পাৰি।
**পৰম্পৰাগত একক (বিঘা-কঠা-লেচা) আৰু আন্তৰ্জাতিক একক (বৰ্গমিটাৰ-হেক্টৰ) দুয়োটাতে ফলাফল দেখুৱায়।

*স্বয়ংক্ৰিয় ৰূপান্তৰক:
**যিকোনো এককৰ পৰা অন্য এককলৈ অতি সঠিকভাৱে ৰূপান্তৰ কৰে।
**৮ ধৰণৰ এককৰ মাজত ৰূপান্তৰ কৰিব পাৰি।

*ব্যৱহাৰকাৰী বন্ধুত্বপূৰ্ণ ইণ্টাৰফেচ:
**সম্পূৰ্ণ অসমীয়া ভাষাত উপলব্ধ।
**মোবাইল আৰু ডেস্কটপ দুয়োটাতে সুচলভাবে চালনা কৰিব পাৰি।

*বিশদ ফলাফল: 
**উদাহৰণ: ২ বিঘা ৩ কঠা ৫ লেচা ১২০ বৰ্গফুট।

## কেলকুলেটৰৰ প্ৰয়োজনীয়তা

# সম্পত্তি কিনা-বেচা: সঠিক জোখ জ্ঞাত হৈ লেনদেন কৰাত সহায় কৰে
# কৃষি কাৰ্য: খেতিৰ বাবে মাটিৰ সঠিক পৰিমাণ নিৰ্ণয় কৰাত সহায়ক
# ৰাজহ কাম: চৰকাৰী খতিয়ানৰ সৈতে তুলনা কৰাত সহায় কৰে
# শৈক্ষিক উদ্দেশ্য: অসমীয়া মাটিৰ জোখৰ পদ্ধতি শিকিবলৈ সহায়ক সাধন

এই কেলকুলেটৰটোৱে অসমৰ প্ৰত্যেকজন নাগৰিকৰ বাবে মাটি সম্পৰ্কীয় যিকোনো গণনা অতি সহজ আৰু নিৰ্ভৰযোগ্য কৰি তুলিছে। ইয়াৰ সহায়ত আপুনি যিকোনো ঠাইত, যিকোনো সময়ত মাটিৰ জোখ-মাখ সম্পৰ্কীয় সকলো প্ৰকাৰৰ গণনা কৰিব পাৰে।

## বাহ্যিক সংযোগ

# মাটিৰ হিচাপ, Assamese Wikipedia
# মাটিৰ হিচাপ কেনেকৈ কৰে? Aicalculator.in

## তথ্য সূত্ৰ

শ্ৰেণী:জোখ-মাখ
সৌন্দৰ্য ৰজনীকান্ত

**সৌন্দৰ্য ৰজনীকান্ত** (ইংৰাজী: Soundarya Rao Gaikwad; জন্ম: শকু বাই ৰাও গাইকৱাড; ২০ ছেপ্টেম্বৰ ১৯৮৪) এজন ভাৰতীয় গ্ৰাফিক ডিজাইনাৰ, চলচ্চিত্ৰ প্ৰযোজক আৰু চলচ্চিত্ৰ পৰিচালক যিয়ে মূলতঃ তামিল চিনেমাত কাম কৰে। তেওঁ অচেৰ পিকচাৰ প্ৰডাকচনৰ প্ৰতিষ্ঠাপক আৰু মালিক। গ্ৰাফিক ডিজাইনাৰ হিচাপে সৌন্দৰ্যই চিনেমাত কেৰিয়াৰ আৰম্ভ কৰিছিল। পিতৃ ৰজনীকান্ত অভিনীত সকলৰ বাবে তেওঁ টাইটেল ছিকুৱেন্স ডিজাইন কৰিছিল। *গোৱা* (২০১০)ৰ সৈতে চলচ্চিত্ৰ প্ৰযোজক হৈছিল। *কোচাদৈয়ান* (২০১৪) ছবিৰ জৰিয়তে চলচ্চিত্ৰ পৰিচালক হিচাপে আত্মপ্ৰকাশ কৰে। 

## কেৰিয়াৰ
সৌন্দৰ্য ৰজনীকান্তৰ জন্ম শাকু বাই ৰাও গাইকৱাড হিচাপে হৈছিল। তেওঁ চেন্নাইৰ ভেলাচেৰিৰ আশ্ৰম ম্যাট্ৰিকুলেচন উচ্চতৰ মাধ্যমিক বিদ্যালয়ত নিজৰ শৈশৱৰ শিক্ষাগ্ৰহণ কৰিছিল। 

২০০৭ চনত, অ’চাৰ ষ্টুডিঅ’জে ৱাৰ্নাৰ ব্ৰ’চ এণ্টাৰটেইনমেণ্টৰ সৈতে এক চুক্তিত স্বাক্ষৰ কৰিছিল যাৰ জৰিয়তে তামিল চলচ্চিত্ৰ উৎপাদন আৰু বিতৰণৰ বাবে অংশীদাৰী হৈছিল। তেওঁৰ পৰিচালক হিচাপে প্ৰথমটো প্ৰচেষ্টা আছিল *সুলতান: দ্য ৱৰিয়ৰ*, এটা ৩ডি এনিমেটেড চলচ্চিত্ৰ য’ত তেওঁৰ পিতৃ ৰজনীকান্তক দেখুৱাবলৈ উদ্দেশ্য আছিল। প্ৰচণ্ড প্ৰচাৰৰ পিছতো, চলচ্চিত্ৰখন, তাৰ টিজাৰ আৰু ইণ্টাৰেক্টিভ ৱেবছাইটসহ, অৱশেষত বাতিল কৰা হয়। তাৰ বিপৰীতে, তেওঁ *কোচাদাইয়ান* পৰিচালনা কৰিছিল, যি ভাৰতৰ প্ৰথমটো মোচন কেপচাৰ চলচ্চিত্ৰ আছিল, য’ত ৰজনীকান্ত মুখ্য চৰিত্ৰত অভিনয় কৰিছিল। *কোচাদাইয়ান*ৰ জৰিয়তে সৌন্দৰ্য ভাৰতৰ প্ৰথমগৰাকী কন্যা পৰিচালক হ’ল যিয়ে নিজৰ পিতৃক এখন সম্পূৰ্ণ চলচ্চিত্ৰত পৰিচালনা কৰিছিল। ২০১৪ চনৰ এন.ডি.টিভি ইণ্ডিয়ান অৱ দ্য ইয়াৰ বঁটাত, তেওঁ "চলচ্চিত্ৰত প্ৰযুক্তিগত নতুনত্ব"ৰ বাবে সন্মানিত হৈছিল।

২০১৬ চনত, তেওঁ ধনুষ, কাজল আগৰৱাল আৰু মাঞ্জিমা মোহনক লৈ *নিলাভুক্কু এন মেল এননাডি কোবাম* নামৰ এখন চলচ্চিত্ৰৰ পূৰ্ব-উৎপাদনত কাম কৰিছিল, যদিও এই প্ৰকল্পটো পিছলৈ বাতিল কৰা হয়। এই চলচ্চিত্ৰ ২০২৩ চনত সৌন্দৰ্যৰ অংশগ্ৰহণ নথকাকৈ পুনৰুজ্জীৱিত কৰা হয়। তাৰ পাছত তেওঁৰ পৰিচালিত পৰৱৰ্তী চলচ্চিত্ৰ আছিল *ভেলাইইল্লা পট্টাধাৰি ২*, যি তামিল আৰু তেলুগু দুয়ো ভাষাত নিৰ্মিত হৈছিল।

২০১৯ চনত, সৌন্দৰ্য ৰজনীকান্তে "May 6 Entertainment" নামৰ এখন উৎপাদন সংস্থা আৰম্ভ কৰে। তেওঁ "হুট" নামৰ এটা স্বৰ-বাৰ্তাৰ ওপৰত আধাৰিত ছচিয়েল মিডিয়া প্লেটফৰ্ম স্থাপন কৰে। 

## ব্যক্তিগত জীৱন
সৌন্দৰ্য ৰজনীকান্ত জনপ্ৰিয় অভিনেতা ৰজনীকান্ত আৰু তেওঁৰ পত্নী লতা ৰজনীকান্তৰ সৰু জীয়ৰী। তেওঁৰ বাইদেউ ঐশ্বৰ্যা ৰজনীকান্ত এগৰাকী অভিনেত্ৰী। 

২০১০ চনৰ ৩ ছেপ্টেম্বৰ তাৰিখে তেওঁ উদ্যোগপতি অশ্বিন ৰামকুমাৰৰ সৈতে চেন্নাইৰ ৰাণী মেইয়াম্মাই হ'লত বিবাহ বন্ধনত আবদ্ধ হয়। এই দম্পতীত ২০১৫ চনৰ ৬ মে’ তাৰিখে এজন পুত্ৰ জন্ম গ্ৰহণ কৰে। ২০১৬ চনৰ ছেপ্টেম্বৰত, সৌন্দৰ্যায় প্ৰকাশ কৰে যে তেওঁ আৰু তেওঁৰ স্বামীয়ে পৰস্পৰৰ সম্মতিক্ৰমে বিবাহবিচ্ছেদৰ বাবে আবেদন কৰিছে। ২০১৭ চনৰ জুলাই মাহত তেওঁলোকৰ বিবাহবিচ্ছেদ আনুষ্ঠানিকভাৱে সম্পন্ন হয়।

২০১৯ চনৰ ১১ ফেব্ৰুৱাৰীত তেওঁ অভিনেতা আৰু ব্যৱসায়ী বিষাগন বনঙ্গমুদিৰ সৈতে চেন্নাইৰ লীলা পেলেছত দ্বিতীয়বাৰ বিবাহপাশত আবদ্ধ হয়। ২০২২ চনত তেওঁলোকৰ পুত্ৰ ভীৰ জন্মগ্ৰহণ কৰে।

## চলচ্চিত্ৰ তালিকা

## বাহ্যিক সংযোগ
*

## তথ্যসূত্ৰ

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:জীৱিত ব্যক্তি
শ্ৰেণী:তামিল চলচ্চিত্ৰ
শ্ৰেণী:তামিল ব্যক্তি
আঁধাৰে আলো

**আঁধাৰে আলো** () হৰিদাস ভট্টাচাৰ্যৰ পৰিচালিত আৰু ১৯৫৭ চনত ভাৰতৰ পৰা নিৰ্মিত বঙালী ভাষাৰ এখন নাট্যধৰ্মী ছবি। ছবিখন শ্ৰীমতী পিকচাৰ্ছৰ বেনাৰত কানন ভট্টাচাৰ্যই প্ৰযোজনা কৰিছিল। শৰৎ চন্দ্ৰ চেটাৰ্জীৰ ৰচনা আঁধাৰে আলো গল্পৰ আধাৰত নিৰ্মিত ছবিখনত সুমিত্ৰা দেৱী, বসন্ত চৌধুৰী আৰু বিকাশ ৰায়ে মুখ্য চৰিত্ৰত অভিনয় কৰিছিল। ১৯৫৭ চনৰ ১২ এপ্ৰিলত ছবিখন মুক্তি পায়। ৫ম ৰাষ্ট্ৰীয় চলচ্চিত্ৰ বঁটাত আঁধাৰে আলোই দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ বাবে চাৰ্টিফিকেট অফ মেৰিট আৰু বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ বাবে ৰাষ্ট্ৰপতিৰ ৰূপৰ পদক লাভ কৰে।

## অভিনয় শিল্পী

* সুমিত্ৰা দেৱী - বিজলী
* বসন্ত চৌধুৰী - সত্যেন্দ্ৰ
* বিকাশ ৰায়
* যমুনা সিংহ - ৰাধাৰাণী
* নীলিমা দাস
* পদ্মা দেৱী - সত্যেন্দ্ৰেৰ মাক
* জীবন বসু
* ভানু বন্দ্যোপাধ্যায়
* অমৰ মল্লিক
* তুলসী চক্ৰবৰ্তী
* শ্যাম লাহা
* অজিত চট্টোপাধ্যায়
* খগেন পাঠক
* অনাদি বন্দ্যোপাধ্যায়
* শৈলেন মুখোপাধ্যায়
* পান্নালাল
* শ্ৰীমান বুলু

## তথ্যউৎস

## বাহ্যিক সংযোগ
* 

 শ্ৰেণী:১৯৫৭ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ছেলে কাৰ

**ছেলে কাৰ** ১৯৫৪ চনত মুক্তি পোৱা বঙালী ভাষাৰ এখন শিশুসকলৰ কমেডী ছবি।  ছবিখনৰ পৰিচালক চিত্ত বসু পৰিচালিত আৰু প্ৰযোজনা চৰণ চিত্ৰৰ। ছেলে কাৰ ছবিখনে ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ ৰূপৰ পদক লাভ কৰে। এইখন অশোক কুমাৰ আৰু মীনা কুমাৰীক নায়ক-নায়িকা হিচাপে লৈ হিন্দী ভাষাত *বন্দীশ* নামেৰে  আৰু   তামিল ভাষাত *পাইয়ান* আৰু মালয়ালম ভাষাত *ভাগ্যমুদ্ৰা* নামেৰে পুনৰ নিৰ্মাণ কৰা হয়। 

## কাহিনীৰ সাৰাংশ
টমেটো এজন অনাথ শিশু। সি দত্তক লোৱা পিতৃৰ লগত থাকে। দত্তক লোৱা পিতৃ বৰ অসুস্থ, ঘাটক ৰোগত আক্ৰান্ত আৰু কম সময়ৰ ভিতৰতে মৃত্যুবৰণ কৰাৰ সম্ভাৱনা আছে। তেওঁ টমেটোক এজন ধনী ব্যক্তি কুনাল সেনৰ ওচৰত আশ্ৰয় গ্ৰহণ কৰিবলৈ কয়। টমেটোৱে এখন পাৰ্কত কুনালৰ ওচৰলৈ গৈ তেওঁক পিতৃ বুলি উল্লেখ কৰে। স্তম্ভিত হৈ কুনালে অচিনাকি শিশু টমেটোৰ পৰা আঁতৰিবলৈ চেষ্টা কৰে, কিন্তু নোৱাৰে। বহু বাধা আৰু বিশৃংখলতাৰ পিছত কুনাল আৰু তেওঁৰ প্ৰেমিকা মিলিয়ে টমেটোক ভাল পাবলৈ আৰম্ভ কৰে।
## অভিনয় শিল্পী

* বিকাশ ৰায় (কুনাল সেন)
* ভানু বন্দোপধ্যায় (মণ্টি)
*ছবি বিশ্বাস (কুনালৰ দেউতাক)
* অৰুন্ধতী দেৱী (মিলি)
* নৱদ্বীপ হালদাৰ (শিশুগৃহ ৰক্ষী)
* জহৰ ৰায় (ৰবীন)
* সুপ্ৰভা মুখাৰ্জী (কুনালৰ মাক)
* জীৱেন বসু (কুনালৰ বন্ধু)
* মাষ্টাৰ তিলক (টেমেটো)
* আশা দেৱী (পিছিমা)
* সাধনা ৰায় চৌধুৰী (শিশুগৃহৰ অধীক্ষক)

## তথ্যউৎস

## বাহ্যিক সংযোগ
* 

 শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
দেৱী (১৯৬০ চলচ্চিত্ৰ)

**দেৱী** () ১৯৬০ চনত মুক্তি পোৱা পৰিচালক সত্যজিৎ ৰায়ে পৰিচালনা কৰা এখন বঙালী ভাষাৰ নাট্যধৰ্মী চলচ্চিত্ৰ। অভিনয় কৰিছে শৰ্মিলা ঠাকুৰ, সৌমিত্ৰ চেটাৰ্জী আৰু ছবি বিশ্বাস। প্ৰভাত কুমাৰ মুখোপাধ্যায়ৰ এটি চুটিগল্পৰ আধাৰত ছবিখনৰ কাহিনী ৰচনা কৰা হৈছে। ছবিখনত এজন জমিদাৰে তেওঁৰ বোৱাৰীয়েক দেৱীৰ অৱতাৰ ৰূপে বিশ্বাস কৰাৰ কাহিনী বৰ্ণনা কৰা হৈছে। একাডেমী ফিল্ম আৰ্কাইভত ১৯৯৬ চনত দেৱীক সংৰক্ষণ কৰা হৈছে।
## কাহিনীৰ সাৰাংশ
ঊনবিংশ শতিকাৰ চান্দপুৰৰ জমিদাৰ কালীকিংকৰ। তেওঁ মা কালীৰ পৰম ভক্ত। এদিন সপোনত তেওঁ সৰু বোৱাৰীয়েক দয়াময়ীক কালীৰ ৰূপত দেখা পায়। দয়াময়ীক মা কালীৰ ৰূপ হিচাপে পূজা অৰ্চনা আৰম্ভ হ’ল। এনেতে এটা মৃতপ্ৰায় শিশুক কৰুণাময়ী মাতৃৰ চৰণলৈ লৈ অহা হয় আৰু শিশুটো সুস্থ হৈ উঠে। এই খবৰ চৌদিশে প্ৰচাৰ হৈ যোৱাৰ পিছত অনেক ব্যক্তি তেওঁৰ ওচৰলৈ আশীষ বিচাৰি আহে। এই ঘটনাৰ খবৰ পাই কলকাতাত পঢ়ি থকা দয়াময়ীৰ স্বামী উমাপ্ৰসাদ ঘৰলৈ উভতি আহে আৰু তেওঁক এইবোৰ ভুল প্ৰথা বুলি বুজাই কলকাতালৈ লৈ যাব বিচাৰে। কিন্তু দয়াময়ীয়েও ইতিমধ্যে নিজকে কালীৰ ৰূপ বুলি ভাবিবলৈ আৰম্ভ কৰিছিল আৰু সেয়েহে তেওঁ স্বামীৰ সৈতে কলকাতালৈ যাবলৈ অস্বীকাৰ কৰে। 

ইফালে এদিন দয়াময়ী আৰু উমাপ্ৰসাদৰ সন্তান খোকাৰ তীব্ৰ জ্বৰ উঠে। সেই জ্বৰতে দয়াময়ীৰ হাততে তাৰ মৃত্যু হয়; মা কালীৰ ৰূপ হৈয়ো মাকে তাক বচাব নোৱাৰিলে। শেষ দৃশ্যত দয়াময়ীক এখন পথাৰত দৌৰি দৌৰি গৈ অদৃশ্য হৈ পৰা দেখা যায়।
## সঁহাৰি
মুক্তিৰ লগে লগে ছবিখনে সমালোচকৰ প্ৰশংসা লাভ কৰে। ৰিভিউ এগ্ৰিগেটৰ ৱেবছাইট ৰ’টেন টমেটোজত ছবিখনৰ ১৭ জন সমালোচকৰ সমালোচনা  ৭.৭/১০ গড় ৰেটিঙেৰে ১০০% ইতিবাচক আছিল।

পৰিচালক উইলিয়াম ৱাইলাৰ আৰু ইলিয়া কাজানে ছবিখনক "চেলুলয়ডৰ কবিতা" বুলি অভিহিত কৰে। পৰিচালক ফ্ৰান্সিছ ফৰ্ড কপ'লাই দেৱীক সত্যজিতৰ শ্ৰেষ্ঠ কৃতি বুলি গণ্য কৰি ইয়াক "চলচ্চিত্ৰৰ মাইলৰ খুঁটি" বুলি উল্লেখ কৰে।

ছবিখন এলেন ছিয়েৰৰ দ্বাৰা *দ্য গডেছ অপেৰা*লৈ ৰূপান্তৰিত কৰা হয়।
## অভিনয় শিল্পী

* শৰ্মিলা ঠাকুৰ (দয়াময়ী)
*সৌমিত্ৰ চেটাৰ্জী (উমাপ্ৰসাদ)
*ছবি বিশ্বাস  (কালীকিংকৰ ৰায়)
*কৰুণা বেনাৰ্জী (হাৰুসুন্দৰী, তাৰাপ্ৰসাদৰ পত্নী)
*পূৰ্ণেন্দু মুখাৰ্জী (তাৰাপ্ৰসাদ, কালিকিংকৰৰ ডাঙৰ পুত্ৰ)
*অৰ্পন চৌধুৰী (খোকা)
*অনিল চেটাৰ্জী ((ভূদেৱ)
*মহম্মদ ইজৰায়েল (নিবাৰণ, যাৰ পুত্ৰ সুস্থ হৈ উঠিছিল)
*কালি শংকৰ (প্ৰফেচাৰ)
*খগেশ চক্ৰৱৰ্তী (কবিৰাজ)
*সান্তনা দেৱী (সৰলা)
*নগেন্দ্ৰনাথ কাব্যব্যকৰণতীৰ্থ (পুৰোহিত)

## বঁটা
*৮ম ৰাষ্ট্ৰীয় চলচ্চিত্ৰ বঁটা (১৯৬০):বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰৌপ্য পদক

## তথ্যউৎস

## বাহ্যিক সংযোগ
* 
* satyajitray.org

 শ্ৰেণী:১৯৬০ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
য়াছমিন লী

thumb|২০০৬ চনৰ ছেপ্টেম্বৰত হলিউড, CAৰ চাৰ্কাছ ডিস্ক’ত অনুষ্ঠিত "ফেটিছ নেচন" পাৰ্টিত লী

**য়াছমিন লী** এগৰাকী কম্বোডিয়ান আমেৰিকান ট্ৰেন্সজেণ্ডাৰ পৰ্ণগ্ৰাফিক চলচ্চিত্ৰৰ অভিনেত্ৰী আৰু এগৰাকী মডেল। তেওঁ *দ্য হেংগ’ভাৰ পাৰ্ট টু* চলচ্চিত্ৰত 'কিম্মী' ৰূপে অভিনয় কৰিছিল। 

## আৰম্ভণি জীৱন আৰু অভিযান্ত্ৰণা
লীয়ে নিজৰ পৰিয়ালৰ সৈতে কম্বোডিয়াৰ বিভিন্ন উদ্বাস্তু শিবিৰত বাস কৰিছিল (খমেৰ ৰুজ আৰু কম্বোডিয়ান গণহত্যাৰ বাবে) আৰু পাছত সংযুক্ত ৰাষ্ট্ৰ আমেৰিকালৈ অভিবাসন কৰিছিল। 
তেওঁ ১৮ বছৰ বয়সত আমেৰিকাৰ নৌবাহিনীত যোগদান কৰিছিল, কিন্তু যৌন পৰিচয়ৰ ভিত্তিত হোৱা হয়ৰানিৰ বাবে কিছুদিনৰ পাছতে বাহিনী এৰি দি ড্ৰেগ পৰিফৰ্মাৰ আৰু মেক-আপ আৰ্টিষ্ট হিচাপে নিজৰ জীৱনচৰ্যা আৰম্ভ কৰে। 
তেওঁ ট্ৰেন্সজেণ্ডাৰ পৰ্ণগ্ৰাফীৰ বাবে দুবাৰকৈ এ.ভি.এন. বঁটাৰ মনোনয়ন লাভ কৰিছে।

তেওঁ Kink.com-ত নিয়মিত ৰূপে কাৰ্যনিৰ্বাহ কৰিছিল আৰু ২০১১ চনত তেওঁ "সৰ্বাধিক কামুক ট-গাৰ্ল ডম্মে" বঁটা লাভ কৰে।

### প্ৰধান ধাৰাৰ উপস্থিতি
লীয়ে বিভিন্ন টেলিভিছন অনুষ্ঠানত বিশেষ উপস্থিতিৰ জৰিয়তে মূলধাৰাৰ ভূমিকালৈ পদাৰ্পণ কৰে, যেনে *দ্য মাৰি পোভিচ চ’* আৰু *দ্য টাইৰা বেংকছ চ’*। 
তেওঁ ২০১১ চনৰ ভৌতিক চলচ্চিত্ৰ *ৰেড আইচ*, ২০১১ চনৰ হাস্যৰসাত্মক *দ্য হেংগ’ভাৰ পাৰ্ট টু*, আৰু ২০১৯ চনৰ ৰোমাঞ্চিক *লাভচ্ মি, লাভচ্ মি ন'ট* চলচ্চিত্ৰতো অভিনয় কৰে।

### সক্ৰিয়তা
২০১১ চনত, লীয়ে আমেৰিকান চিভিল লিবাৰ্টিজ ইউনিয়নৰ সৈতে এলজিবিটি অধিকাৰ সম্পৰ্কীয় পেনেল আলোচনা অনুষ্ঠানত অংশগ্ৰহণ কৰে।

## বঁটা আৰু মনোনয়ন
* ২০০৮ – এ.ভি.এন. বঁটা মনোনয়ন – বছৰৰ সৰ্বশ্ৰেষ্ঠ ট্ৰেন্সজেণ্ডাৰ অভিনেত্ৰী
* ২০০৯ – এ.ভি.এন. বঁটা মনোনয়ন – বছৰৰ সৰ্বশ্ৰেষ্ঠ ট্ৰেন্সজেণ্ডাৰ অভিনেত্ৰী

## বাহ্যিক সংযোগ

* 
* 

## তথ্যসূত্ৰ

শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
শ্ৰেণী:ট্ৰান্সজেণ্ডাৰ পৰ্ণগ্ৰাফিক চলচ্চিত্ৰ অভিনেত্ৰী
গড়গঞা লিপি

মধ্যযুগৰ অসমীয়া লিপিত গঢ় লৈ উঠা তিনিটা বিশেষ শৈলী হল ক্ৰমে গড়গঞা, কাইথেলী বা লহকৰী আৰু বামুণীয়া। এই তিনিটা শৈলীৰ প্ৰকাৰভেদৰ কথা মুখ বাগৰি আহি পণ্ডিত হেমচন্দ্ৰ গোস্বামী সম্পাদিত ***Descriptive Catalogue of Assamese Manuscripts*** গ্ৰন্থৰ যোগেদি সাহিত্যিক মৰ্যদা পায়হি।  এই গ্ৰন্থখনিৰ পাতনিত সূৰ্য্যকুমাৰ ভূঞাই অসমীয়া লিপিৰ শৈলীৰ বিষয়ে এইদৰে উল্লেখ কৰিছে: 

## গড়গঞা শৈলীৰ উৎপত্তি, নামাকৰণ আৰু বিকাশ

অসমীয়া লিপিৰ ক্ৰমবিকাশৰ ইতিহাস অধ্যয়ন কৰিলে দেখা যায় যে মধ্যযুগীয়া অসমীয়া লিপিৰ তিনিটা শৈলীৰ ভিতৰৰে এটা উল্লেখযোগ্য শৈলী হ'ল *গড়গঞা শৈলী*, যাক বহুতে গড়গঞা লিপি বুলিও উল্লেখ কৰিছে। প্ৰকৃততে ই কোনো সুকীয়া লিপি নহয়। মধ্যয়ুগীয়া অসমীয়া লিপিত গঢ় লৈ উঠা লিখন শৈলীৰ এক ভিন্নতাহে। মধ্যযুগীয় অসমত আহোম ৰজাৰ ৰাজধানী গড়গাঁৱক কেন্দ্ৰ কৰি গঢ় লৈ উঠা লিপি শৈলীকে গড়গঞা শৈলী বোলা হয়। আহোম ৰাজত্বত লিখা-মেলাৰ কাম নিয়াৰিকৈ সম্পন্ন কৰাৰ বাবে বিভিন্ন বিষয়-ববীয়া নিয়োগ কৰাৰ বিষয়ে বুৰঞ্জীৰ পাতত পোৱা যায়। সেই অনুসৰি স্বৰ্গদেৱসকলে পুথি-পাঁজি লিখাবলৈ আৰু নকল কৰাবলৈ 'লেখক বৰুৱা' নামৰ এশ্ৰেণী বিষয়া নিয়োগ কৰিছিল। তেওঁলোকে 'লেখক'ৰ হতুৱাই পুথি নকল কৰি ৰাজ ভঁৰাললৈ পঠাই দিছিল। 

আহোম ৰাজধানী গড়গাঁৱক কেন্দ্ৰ কৰি পুৰণি পুথি-পাঁজি লিখা বা নকল কৰা কামত যিটো লিপি শৈলীয়ে গা কৰি উঠিছিল সেয়ে গড়গঞা শৈলী। সেয়ে এই লিপিৰ নামাকৰণ ভৌগোলিক বুলি আমি কব পাৰোঁ। সত্যেন্দ্ৰ নাথ শৰ্মাই অসমীয়া সাহিত্যৰ সমীক্ষাত্মত ইতিবৃত্ততো এই নামাকৰণৰ বিষয়ে এইদৰে উল্লেখ কৰিছে - আহোম ৰাজধানীক কেন্দ্ৰ কৰি উজনিত এই লিপিভংগীৰ প্ৰচলন হয় কাৰণেই ইয়াৰ নামাকৰণ হয় গড়গঞা। 

সৰ্বেশ্বৰ কটকীৰ ***অসমীয়া প্ৰাচীন লিপি*** গ্ৰন্থৰ ভূমিকাত মহেশ্বৰ নেওগএ গড়গঞা শৈলীৰ বৈশিষ্ট্যৰ বিষয়ে কৈছে যে ই "বৰ সৰল আৰু নিৰলংকাৰ।" আনহাতে ৰাজকীয় পৃষ্ঠপোষকতাত লিখা বাবেই হয়তো এই শৈলীৰ আখৰবোৰ ধুনীয়া আৰু একে গঢ়ৰ হোৱা দৃষ্টিগোচৰ হয়। এই ক্ষেত্ৰত লীলা গগৈয়ে গড়গঞা শৈলীৰ বৈশিষ্ট্যৰ বিষয়ে দিয়া মন্তব্য উল্লেখযোগ্য। তেখেতে কৈছে যে - ৰজাই 'লেখাৰু' নামে এটা খেলক লিপিকাৰক হিচাপে নিযুক্তি দিয়াত আৰু এনে লেখাৰুয়ে পুথিবোৰ লিখা বাবে আখৰবোৰ ধুনীয়া আৰু একে গঢ়ৰ। কেইটামান যুক্তাক্ষৰ, ঠ, ন, ল আদি কেইটামান বৰ্ণ বাহিৰে বাকীবোৰ অসমীয়া বৰ্ণ গঢ় আধুনিক লিপিৰ আৰ্হিৰ লগত মিলে।  লীলা গগৈৰ এই মন্তব্যৰ সৈতে প্ৰায়ভাগ অসমীয়া লিপি বিষয়ক বিশেষজ্ঞই একমত প্ৰকাশ কৰা দেখা যায়।

গড়গঞা শৈলীত পোনপ্ৰথমে বুৰঞ্জী পুথবোৰ লিখা আৰু নকল কৰা হৈছিল। কিন্তু পাছলৈ বিভিন্ন পদপুথি আৰু অভিলেখো গড়গঞা শৈলীত ৰচিত হৈছিল। সেয়েহে হেমচন্দ্ৰ গোস্বামীয়ে ***Descriptive Catalogue of Assamese Manuscripts***গ্ৰন্থত অসমীয়া হাতেলিখা পুথিৰ তালিকা কৰোতে ৩৭খন গড়গঞা শৈলীৰ পুথিৰ ভিতৰত মাত্ৰ এখনহে বুৰঞ্জীৰ পুথি পাইছিল, বাকী আটাইকেইখন পুথিয়েই আছিল পদপুথি।

## তথ্য সংগ্ৰহ

শ্ৰেণী:অসমৰ ভাষা আৰু লিপি
বিচাৰক

**বিচাৰক** () প্ৰভাত মুখাৰ্জী পৰিচালিত বঙালী ভাষাৰ চাইক’লজীকেল থ্ৰিলাৰ ছবি। তাৰাশংকৰ বন্দ্যোপাধ্যায়ৰ একে নামৰ উপন্যাসৰ আধাৰত নিৰ্মিত এই ছবিখনৰ প্ৰযোজক আছিল অৰুন্ধতী দেৱী। ১৯৫৯ চনত প্ৰভাত প্ৰডাকচনৰ বেনাৰত মুক্তি পোৱা বিচাৰকে বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৭ম ৰাষ্ট্ৰীয় চলচ্চিত্ৰ বঁটা লাভ কৰে। ছবিখনত অৰুন্ধতী দেৱীৰ সৈতে উত্তম কুমাৰে মুখ্য চৰিত্ৰত অভিনয় কৰিছে। অন্যান্য গুৰুত্বপূৰ্ণ চৰিত্ৰত আছে ছবি বিশ্বাস, পাহাড়ী সান্যাল আৰু চন্দ্ৰাৱতী দেৱী। ছবিখনত উত্তম কুমাৰে বিচাৰকৰ ভূমিকাত তেওঁ কৰা সৰ্বশ্ৰেষ্ঠ অভিনয়ৰ অন্যতম আছিল। এই ছবিখন তেওঁৰ অভিনয় জীৱনৰ অন্যতম শ্ৰেষ্ঠ ছবি আৰু বঙালী চলচ্চিত্ৰ ইতিহাসৰ শ্ৰেষ্ঠ ছবি হিচাপেও স্মৰণ কৰা হয়। ছবিখনে সমালোচকৰ বিপুল প্ৰশংসাও লাভ কৰাৰ লগতে ব্যৱসায়িক সফলতাও লাভ কৰে।
## কাহিনীৰ সাৰাংশ
ন্যায়াধীশ জ্ঞানেন্দ্ৰই পত্নী সৰমাৰ সৈতে বাস কৰে। এজন ন্যায়াধীশ ৰূপে তেওঁ বিভিন্ন মোকৰ্দমাৰ বিচাৰ কৰিবলৈ যাওঁতে তেওঁৰ অতীত আৰু নিজৰ ৰহস্যজনক কাৰ্যৰ সত্যতা মনলৈ আহে। তেওঁ এসময়ত এজন জনপ্ৰিয় উকীল আছিল আৰু সুমতিৰ সৈতে বিবাহ হৈছিল। সুমতী এজনী অসভ্য আৰু সন্দেহবাদী তিৰোতা আছিল। কিন্তু জ্ঞানেন্দ্ৰৰ দুৰ্বলতা আছিল তেওঁৰ প্ৰফেচাৰ ছোৱালী সৰমাৰ প্ৰতি। এদিন জ্ঞানেন্দ্ৰৰ ঘৰত জুই লাগে আৰু তাতেই সুমতি জাহ যায়। জ্ঞানেন্দ্ৰই পত্নীক বচাবলৈ কোনো প্ৰয়াস নচলালে, হয়তো তেওঁ সুমতিক আৰু সহ্য কৰিব নোৱাৰা হৈ আহিছিল। ইয়াৰ পাছত তেওঁ সৰমাক বিয়া কৰায় আৰু এজন ন্যায়াধীশ হয়গৈ। কিন্তু তেওঁৰ এক অপৰাধবোধ হয়, যিয়ে অহৰহ আমনি কৰে।

## অভিনয় শিল্পী

* শিশিৰ ভাদুৰী (ন্যায়াধীশ)
* উত্তম কুমাৰ (জ্ঞানেন্দ্ৰ)
* ছবি বিশ্বাস (উকীল)
* পাহাড়ী সান্যাল (প্ৰফেচাৰ)
* অৰুন্ধতী দেৱী (সৰমা)
* দীপ্তি ৰায় (সুমতি)
* চন্দ্ৰাৱতী দেৱী
* বাণী হাজৰা
* অতনু ঘোষ

## বঁটা
*৭ম ৰাষ্ট্ৰীয় চলচ্চিত্ৰ বঁটা (১৯৫৯):বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট

## তথ্যউৎস

## বাহ্যিক সংযোগ
* 

 শ্ৰেণী:১৯৫৯ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মাংগ (জাতি)

right|thumb|350px|মাতংগ ডাঙৰীয়া ঢোল বজাইছে (ৰাছেল, ১৯১৬)
thumb|পশ্চিম ভাৰতৰ মাতংগ (প্ৰায় ১৮৫৫–১৮৬২)

**মাংগ** বা **মাতংগ** হৈছে ভাৰতৰ এক জাতি যাৰ মূল নিবাস মহাৰাষ্ট্ৰ ৰাজ্যত। তেলেংগানা, অন্ধ্ৰপ্ৰদেশ আৰু কৰ্ণাটকত মাতংগসকলক মাডিগা বুলি জনা যায়। এই সম্প্ৰদায়টো ঐতিহাসিকভাৱে গাঁৱৰ নিৰাপত্তা আৰু ৰছী নিৰ্মাণ, ঝাড়ু নিৰ্মাণ, সংগীতজ্ঞ, গৰু-ম'হ চামৰাৰ কাম, ধাত্ৰী , জল্লাদ আৰু শৱদাহৰ কামত জড়িত আছিল বুলি বিশ্বাস কৰা হয়। বৰ্তমান ভাৰতত এইসকলক অনুসূচীত জাতি হিচাপে তালিকাভুক্ত কৰা হৈছে। মাতংগসকলৰ মূল উৎস নৰ্মদা উপত্যকাৰ পৰা বুলি জনা যায়। বৃটিছ শাসনকালত ইহঁতক অপৰাধী উপজাতি আইনৰ অধীনত অপৰাধী উপজাতি হিচাপে শ্ৰেণীবদ্ধ কৰা হৈছিল।

## ধৰ্ম
মাতংগ জাতিৰ বহুতেই হিন্দুধৰ্ম পালন কৰে। বৰ্তমান সময়ত ইহঁত বি. আৰ. আম্বেদকাৰ আৰু ছত্ৰপতি শিৱাজী মহাৰাজৰ অনুসাৰী। ইহঁতে সকলো মূল হিন্দু উৎসৱ পালন কৰে। লগতে, মৈসাম্মা দেৱীৰ বছৰেকীয়া জাতৰাও উদযাপন কৰে, য'ত ভেড়া আৰু ছাগলী বলি দিয়া হয় আৰু মাংসৰ ভোজ কৰা হয়।

২০১১ চনৰ জনগণনা অনুসৰি, মহাৰাষ্ট্ৰত ৩৫,৮৩১জন মাতংগ বৌদ্ধ আছিল।

## সমাজ আৰু সংস্কৃতি
বৃটিছ শাসনৰ পূৰ্বে, মাটাংসকল ১২জন বংশানুক্ৰমিক গাঁও সেৱকৰ ভিতৰত এজন আছিল, যাক বাৰা বলুতেদাৰ বুলি জনা যায়। বংশগত ৰছী নিৰ্মাতা আৰু গাঁৱৰ মনোৰঞ্জক। তেওঁলোকৰ সেৱাৰ বাবে তেওঁলোকে গাঁৱৰ উৎপাদিত সামগ্ৰীৰ অংশ লাভ কৰিছিল। এই জাতি হিন্দু আছিল আৰু জৱাল (প্ৰথম চুলি কটা), শ্বেন্দি, লগ্ন, আৰু অন্ত্যেষ্টিক্ৰিয়া আদি হিন্দু ৰীতি-নীতি পালন কৰিছিল।

বিংশ শতিকাৰ আৰম্ভণিতে, মাতংগসকলে নিজৰ অধিকাৰৰ বাবে জাতি সংগঠন গঠন কৰিবলৈ আৰম্ভ কৰে। ১৯২৩ চনত *মাতংগ ছচাইটি* আৰু ১৯৩২ চনত *মাতংগ সমাজ* স্থাপন কৰা হয়।

## প্ৰসিদ্ধ ব্যক্তি
* আন্নাভাউ শাঠে – মহাৰাষ্ট্ৰৰ সমাজ সংস্কাৰক।
* লাহুজী ৰঘুজী সালভে – মহাৰাষ্ট্ৰৰ সমাজ সংস্কাৰক।

## অধিক পঢ়িবলৈ চাওক
*

## বাহ্যিক সংযোগ

## তথ্যসূত্ৰ

শ্ৰেণী:ভাৰতৰ সামাজিক সম্প্ৰদায়সমূহ
শ্ৰেণী:জনগোষ্ঠী
শ্ৰেণী:সামাজিক সম্প্ৰদায়
দ্য ষ্ট'ৰি অৱ পুপু

***দ্য ষ্ট'ৰি অৱ পুপু*** (জাপানী: プープーの物語, *পুপু নো মনোগাটাৰি*) ১৯৯৮ চনৰ এটা জাপানী চলচ্চিত্ৰ যি কেন্সাকু ৱাটানাবে দ্বাৰা লিখিত আৰু পৰিচালিত। ছাকুৰা উয়েহাৰা আৰু ৰেইকো মাটছুও মুখ্য চৰিত্ৰত অভিনয় কৰিছে। কাহিনীখন দুজন অৰাজনৈতিক স্বভাৱৰ ছোৱালীৰ বিষয়ে, যিসকলে এখন ৰোড ট্ৰিপত এটা পোৱালি গাহৰি পুপুৰ কবৰলৈ যাত্ৰা কৰে। এইটো ৱাটানাবেৰ পৰিচালনাৰ প্ৰথম চলচ্চিত্ৰ। কাল্ট চলচ্চিত্ৰ পৰিচালক ছেইজুন ছুজুকিয়ে এটা সৰু ভূমিকাত অংশগ্ৰহণ কৰিছে।

## চৰিত্ৰৰ তালিকা
* ছাকুৰা উএহাৰা – চুজু
* জুন কুনিমুৰা – কিজিমা
* তাতছুশি ওমৰি – গেছুও
* ৰেইকো মাটছুও – ফু
* যোশিঅ' হাৰাডা – জোজি
* ছেইজুন ছুজুকি – বুঢ়া মানুহ
* ৰেই ইয়ামানাকা – ট্ৰাংক মেন
* মিৎসুআকি টুদা – ইৰুকা
* দাইজো ছাকুৰাই – গ’লফাৰ

## বাহ্যিক সংযোগ
* 
* দ্য ষ্ট'ৰি অৱ পুপু 
* ৱেবছাইট 

## তথ্যসূত্ৰ

শ্ৰেণী:জাপান
শ্ৰেণী:চলচ্চিত্ৰ
যদু ভট্ট (চলচ্চিত্ৰ)

**যদু ভট্ট** () ১৯৫৪ চনত নিৰ্মিত আৰু নীৰেন লাহিৰীৰ দ্বাৰা পৰিচালিত এখন বঙালী ভাষাৰ ভাৰতীয় সংগীতধৰ্মী চলচ্চিত্ৰ। ইয়াৰ কাহিনী আৰু চিত্ৰনাট্য নিতাই ভট্টাচাৰ্যই লিখিছে। ইয়াত বসন্ত চৌধুৰীয়ে নাম ভূমিকাত অভিনয় কৰিছে। সহযোগী চৰিত্ৰত অভিনয় কৰিছে ছবি বিশ্বাস, অজিত প্ৰকাশ, আৰু নীতিশ মুখাৰ্জীয়ে। যদু ভট্টৰ সংগীত ৰচনা জ্ঞান প্ৰকাশ ঘোষৰ।

১৯৫৪ চনৰ ১৬ নৱেম্বৰত ছবিখন মুক্তি পায়। ছবিখনে দ্বিতীয় ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ যোগ্যতাৰ প্ৰমাণপত্ৰ লাভ কৰে।

ঊনবিংশ শতিকাত বংগত জন্মগ্ৰহণ কৰা বিষ্ণুপুৰ ঘৰানাৰ এজন শাস্ত্ৰীয় সংগীতজ্ঞ যদু ভট্ট বা যদুনাথ ভট্টাচাৰ্যৰ জীৱনৰ আধাৰত এই ছবিখন নিৰ্মাণ কৰা হৈছে। কবিৰ ভাষাত যদু ভট্ট " ঐশ্বৰিক হাতৰ গৰাকী " আছিল।

## অভিনয় শিল্পী

* বসন্ত চৌধুৰী (যদু ভট্ট)
*সমৰ কুমাৰ (ল’ৰা যদু ভট্ট)
*ছবি বিশ্বাস (গংগাধৰ চক্ৰৱৰ্তী)
*অজিত প্ৰকাশ (ৰাম শংকৰ ভট্টাচাৰ্য)
*নিতিশ মুখাৰ্জী (আলি বক্স)
*প্ৰশান্ত কুমাৰ (সব্বিৰ খান)
*ৰঞ্জন মুখাৰ্জী (কাছেম আলী)
*ব্ৰতীন ঠাকুৰ (মহৰ্ষি দেৱেন্দ্ৰনাথ ঠাকুৰ)
*তুলসী চক্ৰৱৰ্তী
*অনুভা গুপ্ত
*যমুনা সিংহ (ৰাবেয়া)
*ৰাণী বেনাৰ্জী (ৰতন বাই)
*অপৰ্ণা দেৱী (বেগম চাহেবা)

## বঁটা
*২য় ৰাষ্ট্ৰীয় চলচ্চিত্ৰ বঁটা (১৯৫৪): বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ যোগ্যতাৰ প্ৰমাণপত্ৰ। 

## তথ্যউৎস

## লগতে চাওক
*যদুনাথ ভট্টাচাৰ্য

## বাহ্যিক সংযোগ
* 

 শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:জীৱনীমূলক চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মাং ভাষা (লোলো-বাৰ্মী ভাষা)

**মাং ভাষা** বা **ম’আং ভাষা** (, ) হৈছে চীনৰ য়ুনান প্ৰদেশৰ ৱেনচান স্বায়ত্ত শাসিত অঞ্চল আৰু উত্তৰ ভিয়েটনামত কোৱা এখন লোলো-বাৰ্মী ভাষা। স্থানীয়ভাৱে এই জাতিগোটক অন্য জাতিসমূহে *গাওকুঝিয়াও ই* (高裤脚彝, অৰ্থাৎ "ওখ পিন্ধা ই") বুলি জনে (Zhou 2014:1)। লামা (২০১২) অনুসৰি, মাং ভাষা ম'ন্দজিছ শাখাৰ অন্তৰ্গত। মাং ভাষাত বহুল পৰিমাণে নং ঝুৱাং (মধ্য টাই) ভাষাৰ অন্তৰ্গত) শব্দৰ প্ৰভাব দেখা যায় (Wang 2018)। 

## জনসংখ্যাৰ বিতৰণ
Zhou (2014:1-2) অনুসৰি, ম’আং ভাষা তলত উল্লেখ কৰা অঞ্চল আৰু গাঁওসমূহত কোৱা হয়:

*বানলুন অঞ্চল (板仑乡), 
*ফুনিং অঞ্চল
*লোংয়াং (龙洋) (মাং, ঝুৱাং, আৰু হান চীনা অধিবাসী)
*লোংমাই (龙迈)
*মুলা (木腊) (মাং, ঝুৱাং, আৰু হান চীনা অধিবাসী)
*গংজিনৱেই (公金渭)
*কেলা (克拉)
*মুগান (木甘), নিউচাং গাঁও, লিডা অঞ্চল (মাং, ঝুৱাং অধিবাসী)
*মুখিঅংপিং গাঁও (木兄坪村), মুইয়াং অঞ্চল
*ঝিলুন (直伦) (মাং আৰু মিয়াও অধিবাসী)
*উজনি মুইয়াং (上木羊) (মাং আৰু মিয়াও অধিবাসী)
*নামনি মুইয়াং (下木羊) (মাং আৰু মিয়াও অধিবাসী)
*চিয়াওমুলুন (小睦伦), মুইয়াং অঞ্চল (হান চীনা, মাং আৰু ইয়াও অধিবাসী)
*লিগং (里拱), লিডা অঞ্চল, ফুনিং অঞ্চল (লিডা অঞ্চলৰ আন ১২টা গাঁৱতো মাং)
*গুয়াংজি প্ৰদেশৰ নাপো অঞ্চলৰ ঝেচাং (者长), ডানা (达那), নিয়ানবি (念必) গাঁওসমূহতো মাং ভাষী লোক আছে। 

২০০৩ চনৰ ফুনিং অঞ্চল চৰকাৰৰ মতে, মাং লোকৰ সংখ্যা প্ৰায় ৪,০৭৯জন আৰু ৭১৩টা পৰিয়াল আছে (Zhou 2014:1)।

## বাহ্যিক সংযোগ
*ম’আং ভাষাৰ সংখ্যা

## তথ্যসূত্ৰ

*Hsiu, Andrew. 2014. "Mondzish: a new subgroup of Lolo-Burmese ". *চিন ভাষাবিজ্ঞান আৰু ভাষা সংলগ্নতা বিষয়ে ১৪তম আন্তৰ্জাতিক গৱেষণা সম্বেলনৰ আলোচনী*। তাইপেই: Academia Sinica.
*Hsiu, Andrew. 2017. Meang শব্দ তালিকা (অডিঅ'সহ)। Zenodo. 
*Lama, Ziwo Qiu-Fuyuan (২০১২), *Subgrouping of Nisoic (Yi) Languages*, থিছিছ, ইউনিভাৰ্চিটি অফ টেক্সাছ এট আৰ্লিংটন (archived)
*Wang, Zhanling 王战领. 2018. Mo'ang ভাষাৰ শাখা আৰু ভাষাগত সংযোগ। *Journal of Honghe University*, Vol.16 No.2, Apr. 2018. 
*Wu, Zili [武自立]. 1993. *ফুনিং অঞ্চলৰ ম’আং ভাষাৰ প্ৰাথমিক অধ্যয়ন*। Minzu Yuwen 2. http://wuxizazhi.cnki.net/Search/MZYW199302009.html 
*Zhou, Decai [周德才]. 2014. *ম’আং ভাষাৰ অধ্যয়ন*। বেইজিং: জাতিগত প্ৰকাশন গৃহ [民族出版社]। 

শ্ৰেণী:ভাষা
মাং ভাষা (অষ্ট্ৰ'এছিয়াটিক ভাষা)

**মাং** (চীনা: 莽语; পিনয়ন:Mǎngyǔ) ভিয়েটনাম, চীন আৰু লাওছৰ এটা অষ্ট্ৰ'এছিয়াটিক **ভাষা**। ইয়াক প্ৰধানকৈ ভিয়েটনামৰ লাই চাউ প্ৰদেশ আৰু সীমান্তৰ সিপাৰে চীনৰ জিনপিং কাউণ্টিত কোৱা হয়। ইয়াৰ প্ৰথম নথিভুক্ত কৰা হৈছিল ১৯৭৪ চনতহে। চীনত মাং জনগোষ্ঠীক চামান (岔满), আবি (阿比), মেংগা (孟嘎), বাগেৰান (巴格然), আৰু মো (莫) বুলিও কোৱা হয়। চীন চৰকাৰে আনুষ্ঠানিকভাৱে ইহঁতক জনগোষ্ঠীয় বুলাং (布朗族) ( Jinping County Gazeteer 1994) হিচাপে শ্ৰেণীভুক্ত কৰে। 

## জনসংখ্যাৰ বিতৰণ
ভিয়েটনামৰ লাই চাউ প্ৰদেশত, মাং ভাষাত ২,২০০ জনে কথা পাতে, যিসকল সিন হো, মুৱং তে, ফং থো আদি জিলাত আৰু অন্যান্য ওচৰৰ অঞ্চলসমূহত বাস কৰে, যেনে নাম বান টাউনশ্বিপ, সিন হো জিলা, লাই চাউ প্ৰদেশ।

চীনত, ১৯৯৯ চনত মাং ভাষাভাষীৰ সংখ্যা আছিল ৬০৬। চীনৰ মাং জনগোষ্ঠীয়ে দাবী কৰে যে তেওঁলোকে সাম্প্ৰতিক সময়ছোৱাত ভিয়েটনামৰ পৰা প্ৰব্ৰজন কৰিছিল। গাও (২০০৩)ৰ মাং ভাষাৰ তথ্য চিঙচাই (新寨), নাঙ্কে গাঁও (南科村), আৰু চিনচুইহে টাউনশ্বিপ (金水河镇)ৰ পৰা সংগ্ৰহ কৰা হৈছে। 

চীন প্ৰজাতন্ত্ৰ (১৯১২–১৯৪৯) কালত প্ৰকাশিত 'জিনপিং কাউণ্টি গেজেটিয়াৰ'ত ১২টা মাং গাঁও তালিকাভুক্ত কৰা হৈছে: গংদানিউ (公打牛), লুৱোউঝাই (落邬寨), পিংহে (坪河, চিয়াঝাই 下寨, জংঝাই 中寨, শাংঝাই 上寨), হেতৌঝাই (河头寨), গুয়ানমুঝাই (管木寨), নাশি ঝাই (纳西寨), বিয়ানজিয়ে ঝাই (边界寨), লোংশু ঝাই (龙树寨), চাওগুওপিং (草果坪), আৰু নাঙ্কে (南科)।

## বাহ্যিক সংযোগ
* RWAAI (Repository and Workspace for Austroasiatic Intangible Heritage)
* Mang in RWAAI Digital Archive

## তথ্যসূত্ৰ

শ্ৰেণী:ভাষা
মাং জনগোষ্ঠী

**মাং** (চীনা: 莽人, পিনইন: Mángrén; ভিয়েটনামী: Mảng) হৈছে এটা জাতিগোট যি প্ৰধানকৈ উত্তৰ-পশ্চিম ভিয়েটনামৰ লাই চাউ অঞ্চলত বসবাস কৰে, য'ত ই ভিয়েটনামৰ চৰকাৰীভাৱে স্বীকৃত ৫৪টা জাতিগোটৰ অন্যতম। প্ৰায় ৫০০জন মাং লোকে দক্ষিণ চীনৰ ইউন্নান প্ৰদেশতো বাস কৰে, য’ত ইহঁতক চৰকাৰীভাৱে “অবিশিষ্ট জাতীয়তা” হিচাপে গণ্য কৰা হয়। তেওঁলোকে ব্যৱহাৰ কৰা মাং ভাষা হৈছে অষ্ট্ৰ'এছিয়াটিক ভাষা পৰিয়ালৰ পৰা পেকানিক শাখাৰ অংশ।

## অধিক পঢ়িবলৈ

* 

## বাহ্যিক সংযোগ
* ইথন'ল'গত মাং ভাষা
* RWAAI (Repository and Workspace for Austroasiatic Intangible Heritage)
* RWAAI ডিজিটেল আৰ্হিভ’ত মাং

## তথ্যসূত্ৰ
শ্ৰেণী:সামাজিক সম্প্ৰদায়
মাং (দ্ব্যৰ্থতা দূৰীকৰণ পৃষ্ঠা)

***জাতি-জনগোষ্ঠী:**
**মাং জনগোষ্ঠী: চীন আৰু ভিয়েটনামৰ এটা জাতিগোট, যি প্ৰধানকৈ উত্তৰ-পশ্চিম ভিয়েটনামৰ লাই চাউ অঞ্চলত বসবাস কৰে।
**মাংগ বা মাতংগ হৈছে ভাৰতৰ এটা জাতি যাৰ মূল নিবাস মহাৰাষ্ট্ৰ ৰাজ্যত।

***ভাষা:**
**মাং ভাষা (অষ্ট্ৰ'এছিয়াটিক ভাষা): ভিয়েটনাম, চীন আৰু লাওছৰ এটা অষ্ট্ৰ'এছিয়াটিক ভাষা।
**মাং বা মো'আং ভাষা: ৱেনছান প্ৰিফেকচাৰ, য়ুনান, চীন আৰু উত্তৰ ভিয়েটনামৰ এটা লোলো-বাৰ্মী ভাষা।
**মাং বা মাছান মিয়াও ভাষা: যাক মাছান হমং বুলিও কোৱা হয়, চীনৰ এটা মিয়াও ভাষা, প্ৰধানকৈ জিয়ুন মিয়াও আৰু বুয়েই স্বায়ত্তশাসিত কাউন্টি, দক্ষিণ-পশ্চিম গুইজৌ প্ৰদেশ, দক্ষিণ-পশ্চিম চীনত কথিত।

***স্থান:**
****মাংছি**, চীনৰ য়ুনানৰ কাউন্টি পৰ্যায়ৰ চহৰ।

***ব্যক্তি:**
****এণ্টন মাং**: (জন্ম ১৯৪৯), জাৰ্মান মটৰ চাইকেল চালক।
****হেনৰী মাং**: (১৮৯৭–১৯৮৭), কানাডাৰ ৰাজনীতিবিদ।
****জিয়াৰ মাং**: চীনৰ জিয়া বংশৰ শাসক।
****ৰুডলফ মাং**: (১৯৫০–২০১৮), জাৰ্মান হেভিৱেট ভাৰোত্তোলনকাৰী।

শ্ৰেণী:দ্ব্যৰ্থতা দূৰীকৰণ পৃষ্ঠা
কুনাল গোস্বামী

**কুনাল গোস্বামী** () এগৰাকী ভাৰতীয় অভিনেতা আৰু ব্যৱসায়ী ব্যক্তিত্ব যিয়ে চলচ্চিত্ৰ আৰু টেলিভিছনত অভিনয় কৰিছিল। তেওঁ ভাৰতীয় চলচ্চিত্ৰ তাৰকা তথা প্ৰযোজক-পৰিচালক মনোজ কুমাৰৰ পুত্ৰ৷

## জীৱনী
১৯৮১ চনত পিতৃৰ দ্বাৰা পৰিচালিত *ক্ৰান্তি* নামৰ ছবিত অভিনয়েৰে গোস্বামীয়ে বলীউডত আত্মপ্ৰকাশ কৰে। ১৯৮৩ চনত *[[ঘুগুৰা|ঘুংৰু]]* আৰু *কলাকাৰ* নামৰ ছবি দুখনত তেওঁ প্ৰথম মুখ্য চৰিত্ৰত অভিনয় কৰে। *কলাকাৰ*ত অভিনেত্ৰী শ্ৰীদেৱী তেওঁৰ সহ অভিনেত্ৰী আছিল আৰু তেওঁৰ ওপৰত চিত্ৰিত হৈছিল হিট গীত *নীলে নীলে অম্বৰ পাৰ*। তেওঁ *দো গুলাব* (১৯৮৩), *ৰিকি* (১৯৮৬), *আখৰী বাজী* (১৯৮৯) আৰু *পাপ কি কামাই* (১৯৯০) আদিৰ দৰে আন কেইবাখনো চলচ্চিত্ৰত অভিনয় কৰিছিল। ১৯৯১ চনত *নম্বৰী আদমী* আৰু *বিষকন্যা*ৰ মুক্তিৰ পিছত কেইবাবছৰ ধৰি অভিনয় জগতৰ পৰা আঁতৰি থাকে। ১৯৯৯ চনত তেওঁৰ পিতৃৰ পৰিচালনাত নিৰ্মিত *জয় হিন্দ* নামৰ ছবিখনত অভিনয়েৰে তেওঁ পুনৰবাৰ নিজৰ কেৰিয়াৰ পুনৰুজ্জীৱিত কৰাৰ চেষ্টা কৰিছিল। কিন্তু তেওঁৰ কোনো এখন ছবি সফল নহ’ল আৰু ১৯৯৯ চনৰ পিছত তেওঁ ছবিজগত ত্যাগ কৰে।&#x5B; *[[ৱিকিপিডিয়া:উদ্ধৃতিৰ প্ৰয়োজন|<span title="This claim needs references to reliable sources. (June 2022)">উদ্ধৃতিৰ প্ৰয়োজন</span>]]* &#x5D;

২০০০ চনত গোস্বামীয়ে ডি ডি নেচনেলত প্ৰচাৰিত হোৱা টেলিভিছন ধাৰাবাহিক *আলাগ আলাগতো* অভিনয় কৰিছিল।

## ব্যক্তিগত জীৱন
তেওঁৰ বিশাল নামৰ এজন ককায়েক আছে। তেওঁৰ খুৰা ৰাজীৱ গোস্বামীও এগৰাকী অভিনেতা। ২০০৫ চনত তেওঁ ৰীতি গোস্বামীৰ সৈতে বিবাহপাশত আবদ্ধ হয়। তেওঁ এতিয়া দিল্লীত কেটাৰিং ব্যৱসায় চলাই আছে৷

## চলচ্চিত্ৰপুঞ্জী

### চলচ্চিত্ৰ

### টেলিভিছন

## তথ্য উৎস

## বাহ্যিক সংযোগ

* 
শ্ৰেণী:ভাৰতীয় টেলিভিছন অভিনেতা
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:জীৱিত ব্যক্তি
অদ্বৈত আচাৰ্য

**অদ্বৈত আচাৰ্য** (; ১৪৩৪–১৫৫৯ ) (জন্ম **কমলাক্ষ মিশ্ৰ**) গৌড়ীয় বৈষ্ণৱ আন্দোলনৰ প্ৰতিষ্ঠাপক, চৈতন্য মহাপ্ৰভুৰ সংগী আৰু হৰিদাস ঠাকুৰৰ গুৰু আছিল। চৈতন্যৰ জন্মৰ প্ৰায় পঞ্চাশ বছৰ আগতে, ১৪৩৪ চনত লাউড়ৰ নবগ্ৰাম গাঁৱত (বৰ্তমানৰ বাংলাদেশৰ সুনামগঞ্জ জিলাত), জন্মগ্ৰহণ কৰিছিল। তেওঁ প্ৰাপ্তবয়স্ক জীৱনৰ বেছিভাগ সময় নদিয়াৰ শান্তিপুৰ চহৰত পত্নী আৰু পৰিয়ালৰ সৈতে কটাইছিল। অদ্বৈত আচাৰ্যৰ ছগৰাকী পুত্ৰ আছিল, অচ্যুতানন্দ দাস (যিয়ে পৰৱৰ্তীকালত চৈতন্যৰ শিষ্যও হৈছিল), কৃষ্ণ মিশ্ৰ, গোপাল দাস, বলৰাম দাস মিশ্ৰ (যাৰ বংশধৰ সকল পিছলৈ নোয়াখালি, চটখিল উপজিলাৰ জমিদাৰ হৈছিল আৰু পিছলৈ পাটোৱাৰী আৰু মজুমদাৰ উপাধি গ্ৰহণ কৰিছিল), স্বৰূপ দাস আৰু জগদীশ মিশ্ৰ।

অদ্বৈত আচাৰ্যই যোগবশিষ্ঠ-ভৈষ্ঠ আৰু গীতা ভাষ্য নামৰ দুখন সংস্কৃত গ্ৰন্থ ৰচনা কৰিছিল৷ অদ্বৈত আচাৰ্যৰ বংশাৱলী আৰু জীৱনৰ বিষয়ে কেইবাখনো চৰিতপুথিত বৰ্ণনা কৰা হৈছে, য'ত সংস্কৃতত কৃষ্ণদাসৰ *বাল্যলীলা-সূত্ৰ* (১৪৮৭) আৰু বাংলাত কৃষ্ণদাসৰ *অদ্বৈতসূত্ৰকড়চ*, হৰিচৰণদাসৰ *অদ্বৈতমংগল*, ঈশান নগৰৰ *অদ্বৈতপ্ৰকাশ* আৰু নৰহৰিদাসৰ *অদ্বৈতবিলাস* আদি৷ *চৈতন্য চৰিতামৃত*, *চৈতন্য মঙ্গল* আৰু *চৈতন্য ভাগৱতত* তেওঁৰ বহু কৰ্মৰাজিৰ বৰ্ণনা পোৱা যায়৷

## জীৱনী

অদ্বৈত আচাৰ্য কুবেৰ আচাৰ্যৰ পুত্ৰ আছিল। কুবেৰ আছিল লাউড়ৰ ৰজা দিব্য সিংহৰ সভাসদ৷ কুবেৰৰ পিতৃ নৰসিংহ, নদিয়ালৰ ৰজা গণেশৰ মন্ত্ৰী আছিল।

জীৱনৰ অন্তিম বছৰবোৰত অদ্বৈত বস্তুবাদী লক্ষ্যৰ সন্ধানত ক্ৰমান্বয়ে দুখী হৈ পৰিছিল যিয়ে তেওঁৰ মতে এক অকাৰ্যকৰী, অসুখী সমাজলৈ লৈ যায় আৰু তেওঁ এই সিদ্ধান্তত উপনীত হয় যে সকলো সমস্যাৰ একমাত্ৰ সমাধান হ’ল কৃষ্ণ দেৱতাক প্ৰাৰ্থনা কৰি মানুহক আধ্যাত্মিক জীৱনৰ আনন্দৰ প্ৰতি আকৰ্ষণ কৰা। অদ্বৈতদেৱে কেইবামাহো প্ৰাৰ্থনা কৰি কান্দি কান্দি পবিত্ৰ তুলসী পাত আৰু গংগা পানীৰে শালিগ্ৰাম শিলা ৰূপত তেওঁক পূজা কৰিছিল বুলি কোৱা হয়। সুদীৰ্ঘ তেৰ মাহৰ পিছত পূৰ্ণিমাৰ সূৰ্যগ্ৰহণৰ সময়ত, চৈতন্য মহাপ্ৰভুৰ জন্মৰ সময়ত, তেওঁৰ প্ৰাৰ্থনাসমূহ গ্ৰহণ হৈছিল।

অদ্বৈতেই প্ৰথমে চৈতন্যক ঈশ্বৰ বুলি ঘোষণা কৰিছিল ‘নমো ব্ৰাহ্মণ্য দেৱায় গো-ব্ৰাহ্মণ হিতায় চ জগদ্ধিতায় কৃষ্ণায় গোবিন্দায় নমো নমঃ’ অৰ্থাৎ, ‘গৰু আৰু ব্ৰাহ্মণৰ লগতে সমগ্ৰ জগতৰ কল্যাণকাৰী দেৱতা কৃষ্ণ, গোবিন্দক মই প্ৰণাম জনাইছো।' তেওঁ হৰে কৃষ্ণ মন্ত্ৰ প্ৰচাৰৰ অভিযানত চৈতন্য আৰু নিত্যানন্দ দুয়োৰে ঘনিষ্ঠ বন্ধু আছিল বুলি জনা যায়। অদ্বৈতৰ বাসস্থানেই আছিল প্ৰথম স্থান য'ত চৈতন্যই দান-বৰঙণি লৈছিল, আৰু ইয়াতেই তেওঁ চৈতন্যক কৈছিল "আপুনি য'তেই আছে তাতেই ৷"ʼ তেওঁৰ জন্মদিন উপলক্ষে সদস্যসকলে তেওঁৰ সন্মানত বিভিন্ন অনুষ্ঠানৰ আয়োজন কৰে আৰু তেওঁৰ জীৱনৰ কাহিনী পঢ়ে আৰু আলোচনা কৰে।

## বংশধৰ
অদ্বৈতৰ দুই সন্তানৰ বহু বংশধৰ আছে। বিজয় কৃষ্ণ গোস্বামী তাৰে এটি বংশৰ অন্তৰ্গত। কবি, নাট্যকাৰ আৰু সংগীতজ্ঞ দ্বিজেন্দ্ৰলাল ৰায় মাতৃৰ ফালৰ পৰা অদ্বৈতৰ বংশধৰ আছিল আৰু দ্বিজেন্দ্ৰলালৰ পুত্ৰ দিলীপ কুমাৰ ৰায়ও অদ্বৈতৰ বংশধৰ আছিল।

## লগতে চাওক

* হৰে কৃষ্ণ (মন্ত্ৰ)
* চৈতন্য মহাপ্ৰভু
* অদ্বৈত পৰিৱাৰ
* নিত্যানন্দ
* অৱতাৰ
* পঞ্চ তত্ত্ব (বৈষ্ণৱ ধৰ্ম)

## তথ্যসূত্ৰ আৰু টোকা

## বাহ্যিক সংযোগ

* Advaita Acharya - Detailed Life Story
* A website dedicated to Advaita Acharya

শ্ৰেণী:হিন্দু ধৰ্মগুৰু
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী ব্যক্তি
শ্ৰেণী:হিন্দু সন্ত
খেৰোথ মোহিনী বসু

**খেৰোথ মোহিনী বসু** ( , ਖੇਰੋਥ ਮੋਹਿਨੀ ਬੋਸ; প্ৰায় ১৮৬৬ – ১ জুলাই, ১৯৩৫) এজন ভাৰতীয় চিকিৎসক আৰু খ্ৰীষ্টান মিছনেৰী আছিল যিয়ে ভাৰতৰ আছৰাপুৰ সম্প্ৰদায়ত চিকিৎসা সেৱা আগ বঢ়াইছিল। তেওঁ চাৰ্চ অৱ ইংলেণ্ড জেনানা মিছনেৰী ছ’চাইটিৰ সদস্য আছিল।

## প্ৰাৰম্ভিক জীৱন আৰু শিক্ষা
খেৰোথ বসু সৰুতে আছৰাপুৰ চহৰলৈ আহিছিল এখন ছোৱালীৰ বিদ্যালয়ত পঢ়িবলৈ। তেওঁৰ ভনীয়েক মোনা বসুও সেই খন স্কুলতে পঢ়িছিল। ১৯ বছৰ বয়সত তেওঁক ভনীয়েকৰ সৈতে ইংলেণ্ডলৈ চিকিৎসা বিদ্যাত অধ্যয়ন কৰিবলৈ পঠিওৱা হয় বিশেষকৈ ভাৰতত মহিলা ৰোগীৰ যত্ন লোৱাৰ বাবে প্ৰশিক্ষণ গ্ৰহণৰ উদ্দেশ্যে।   তেওঁৰ এই ১৮ মহীয়া প্ৰশিক্ষণৰ বেছিভাগ সময় ইংলেণ্ডৰ হস্পিতাল ফৰ উইমেন এণ্ড চিলড্ৰেন আৰু ইংৰাজ চিকিৎসকৰ ঘৰত হৈছিল, য’ত তেওঁ ৰোগী পৰিচৰ্যাৰ বাস্তৱ অভিজ্ঞতা লাভ কৰিছিল। তেওঁ গ্ৰেট অৰমণ্ড ষ্ট্ৰীট হাস্পতালতো কিছু প্ৰশিক্ষণ লৈছিল।

## চিকিৎসা সেৱা
১৮৮৯ চনত ইংলেণ্ডৰ পৰা ঘূৰি অহাৰ পাছত, খেৰোথ মহিনী বসুক অশ্ৰাপুৰৰ চিকিৎসা মিছনটোৰ দায়িত্ব দিয়া হৈছিল। কিছুদিনৰ পাছত অশ্ৰাপুৰত এখন হাস্পতাল নিৰ্মাণ কৰা হয়, য’ত বসুৱেই প্ৰধান চিকিৎসক ৰূপে দায়িত্ব পালন কৰিছিল। তেওঁ এই অঞ্চলত ৫০ বছৰ ধৰি চিকিৎসা সেৱা আগবঢ়াইছিল। বসু প্ৰায় ১,০০০জন ৰোগীৰ যত্ন লোৱাৰ দায়িত্বত আছিল,সেই ৰুগী সকল ইংৰাজ আৰু ভাৰতীয় উভয় সম্পদায়ৰ আছিল। তেওঁ এগৰাকী প্ৰশিক্ষণপ্ৰাপ্ত দাই হিচাপেও মানুহৰ মাজত সেৱা আগ বঢ়াইছিল। তেওঁ পঞ্জাবী আৰু ইংৰাজী – দুয়োটা ভাষাতে দক্ষ আছিল। এগৰাকী বিশ্বাসী খ্ৰীষ্টান হিচাপে, বসু গাঁৱখনৰ ধৰ্মীয় জীৱনৰ সৈতে গভীৰভাৱে সম্পৃক্ত আছিল। তেওঁ নিয়মিতভাৱে *India’s Women and China’s Daughters* নামৰ এটা মিছনাৰী সংবাদপত্ৰত প্ৰৱন্ধ লিখিছিল, য’ত তেওঁ অশ্ৰাপুৰৰ ধৰ্মীয় অনুষ্ঠান আৰু নিজৰ চিকিৎসা কাৰ্য্যৰ বিৱৰণ লিখিছিল। তেওঁ *The Village of Hope,* or, *The History of Asrapur* শীৰ্ষক এখন কিতাপো লিখিছিল। 
খেৰোথ মহিনী বসু Lady Irwin Tuberculosis Sanatorium-ৰ প্ৰতিষ্ঠাপকসকলৰ অন্যতম আছিল।

## মৃত্যু আৰু উত্তৰাধিকাৰ
১৯৩৪ চনৰ অক্টোবৰ মাহত ব'ছে পদত্যাগ পত্ৰ প্ৰেৰণ কৰে আৰু ১৯৩৫ চনৰ ১ জানুৱাৰীত অৱসৰ গ্ৰহণ কৰে। তেওঁৰ মিছনৰ ওচৰত আছিল আৰু সঘনাই ভ্ৰমণ কৰিছিল। চৰকাৰী নথি-পত্ৰত প্ৰকাশ নোহোৱা অসুস্থতাৰ বাবে তেওঁক অস্ত্ৰোপচাৰৰ বাবে লণ্ডনলৈ পঠিওৱা হয়, এই অসুখেই অৱশেষত তেওঁৰ মৃত্যুৰ কাৰণ হয়। ১৯৩৫ চনৰ ১ জুলাইত ৬৯ বছৰ বয়সত পাকিস্তানৰ লাহোৰস্থিত ফৰমেন কলেজৰ ঘৰত তেওঁৰ মৃত্যু হয়।

## বঁটা
*কৈছাৰ-ই-হিন্দ পদক। 

## তথ্যসূত্ৰ
ৰুক্মিণী বসন্ত

**ৰুক্মিণী বসন্ত** (; জন্ম: ১০ ডিচেম্বৰ ১৯৯৬) এগৰাকী ভাৰতীয় অভিনেত্ৰী যিয়ে প্ৰধানকৈ কন্নড় চলচ্চিত্ৰত কাম কৰে। *বীৰবল ট্ৰাইলজী কেছ ১: ফাইণ্ডিং বজ্ৰমুনি* (২০১৯) নামৰ ছবিখনত অভিনয়েৰে তেওঁ চলচ্চিত্ৰত অভিষেক ঘটায়। ইয়াৰ পিছত ৰুক্মিণীয়ে ২০২৩ চনৰ তেওঁৰ অভিনীত ৰোমান্টিক নাট্যধৰ্মী চলচ্চিত্ৰ, *সপ্ত সাগৰাদাচে এলো – চাইড এ* আৰু *সপ্ত সাগৰাদাচে এলো – চাইড বি*-ৰ বাবে সমালোচকৰ প্ৰশংসা লাভ কৰে। লগতে ছবি দুখনৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ সমালোচক বঁটা – কন্নড় লাভ কৰে।

## প্ৰাৰম্ভিক জীৱন
ৰুক্মিণীৰ জন্ম হৈছিল বেংগালুৰু চহৰত৷ তেওঁৰ পিতৃ কৰ্ণেল বসন্ত ভেনুগোপাল কৰ্ণাটকৰ ভাৰতৰ শান্তিকালীন সৰ্বোচ্চ সামৰিক সজ্জা অশোক চক্ৰৰ প্ৰথম প্ৰাপক। ২০০৭ চনত জম্মু-কাশ্মীৰৰ উৰিত ভাৰত-পাকিস্তান সীমান্ত পাৰ হোৱাত গুৰুতৰভাৱে অস্ত্ৰধাৰী অনুপ্ৰৱেশকাৰীক বাধা দি থকাৰ সময়তে তেওঁ কাৰ্যত নিহত হৈছিল৷ তেওঁৰ মাতৃ সুভাষিনী বসন্ত এগৰাকী নিপুণ ভাৰতনাট্যম নৃত্যশিল্পী যিয়ে কৰ্ণাটকৰ যুদ্ধবিধৱাসকলৰ সাহায্যাৰ্থে এটি ফাউণ্ডেচন স্থাপন কৰিছে।

ৰুক্মিণীয়ে আৰ্মি স্কুল, এয়াৰ ফৰ্চ স্কুল আৰু চেণ্টাৰ ফৰ লাৰ্নিং আদি শিক্ষানুষ্ঠানত শিক্ষা গ্ৰহণ কৰিছিল। তেওঁ লণ্ডনৰ ব্লুমছবেৰীৰ ৰয়েল একাডেমী অৱ ড্ৰামাটিক আৰ্টছৰ পৰা অভিনয়ৰ ডিগ্ৰী লাভ কৰে।

## কৰ্মজীৱন
২০১৯ চনৰ কন্নড় ছবি *বীৰবল ট্ৰাইলজীৰ* জৰিয়তে এম. জি. শ্ৰীনিবাসৰ বিপৰীতে অভিনয়েৰে ৰুক্মিণীয়ে চলচ্চিত্ৰ জগতত অভিষেক ঘটায়৷ সেই বছৰতে তেওঁ হিন্দী ছবি *আপষ্টাৰ্টছতো* অভিনয় কৰিছিল৷

২০২৩ চনত, ৰুক্মিণীয়ে অভিনেতা ৰক্ষিত শ্বেট্টীৰ বিপৰীতে, ৰ ছবি, *সপ্ত সাগৰাদাচে এলো – চাইড এ* আৰু *সপ্ত সাগৰাদাচে এলো – চাইড বি-*ত প্ৰিয়াৰ চৰিত্ৰত অভিনয় কৰিছিল। ছবি দুখনে ব্যৱসায়িক সফলতা লাভ কৰিছিল। *দ্য নিউ ইণ্ডিয়ান এক্সপ্ৰেছৰ* এ শ্ৰদ্ধাই উল্লেখ কৰিছিল, "ৰুক্মিণীয়ে অনায়াসে এক দীপ্তি হিচাপে আত্মপ্ৰকাশ কৰে, আৰু তেওঁ প্ৰিয়াৰ চৰিত্ৰত এক উল্লেখযোগ্য অভিনয় কৰে।" সেই বছৰতে তেওঁ অভিনেতা গণেশৰ বিপৰীতে *বানাদাৰিয়াল্লী* নামৰ ছবিখনত অভিনয় কৰে।

২০২৪ চনত, ৰুক্মিণীয়ে দুখন সফল কন্নড় ছবিত অভিনয় কৰে: শ্ৰীমুৰালিৰ বিপৰীতে *বাঘীৰা*, আৰু শিৱ ৰাজকুমাৰৰ বিপৰীতে *ভৈৰাথী ৰানাগল*। নিখিল সিদ্ধাৰ্থৰ বিপৰীতে *আপ্পুডো ইপুডো এপ্পুডো* নামৰ ছবিত অভিনয়েৰে তেওঁ তেলেগু চলচ্চিত্ৰতো অভিষেক ঘটায়।

## চলচ্চিত্ৰপুঞ্জী

## বঁটা আৰু মনোনয়ন

## টোকা

## তথ্য উৎস

## বাহ্যিক সংযোগ

* 
* 

শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
মাফিকা গ্ৱালা

**মাফিকা পাস্কেল গ্ৱালা** (৫ অক্টোবৰ ১৯৪৬ – ৫ ছেপ্টেম্বৰ ২০১৪) এজন সমকালীন দক্ষিণ আফ্ৰিকাৰ কবি আৰু সম্পাদক আছিল, যিয়ে ইংৰাজী আৰু জুলু ভাষাত লিখা-মেলা কৰিছিল। 

## প্ৰাৰম্ভিক জীৱন আৰু শিক্ষা
মাফিকা গ্ৱালা দক্ষিণ আফ্ৰিকাৰ কোৱাজুলু-নাটালৰ ডাৰ্বানৰ উত্তৰফালৰ ভেৰুলামত জন্ম গ্ৰহণ কৰিছিল আৰু তাতে ডাঙৰ হৈছিল। তেওঁ নেটাল বিশ্ববিদ্যালয়ৰ পৰা ৰাজনীতিৰ ক্ষেত্ৰত এম.ফিল. সম্পূৰ্ণ কৰিছিল আৰু মেঞ্চেষ্টাৰ বিশ্ববিদ্যালয়ত গৱেষক হিচাপে কৰ্মৰত আছিল।

## কাম আৰু সক্ৰিয়তা
গ্ৱালাই তেওঁৰ প্ৰায় সমগ্ৰ প্ৰাপ্তবয়স্ক জীৱন ডাৰ্বানৰ পশ্চিমফালে অৱস্থিত মপুমালাংগা টাউনচিপত কটাইছিল। তেওঁ কাৰখানাত, আইন সহায়কৰূপে, শিল্প সম্পৰ্ক বিষয়া হিচাপে, উচ্চতৰ মাধ্যমিক বিদ্যালয়ৰ শিক্ষক আৰু অতিথি বিশ্ববিদ্যালয় প্ৰৱক্তাৰূপে কৰ্মৰত আছিল। 

গ্ৱালা বৰ্ণবৈষম্যৰ বিৰুদ্ধে সংগ্ৰামত সক্ৰিয় আছিল আৰু ১৯৭০ দশকৰ ব্লেক চনচাচনেছ আন্দোলনৰ এগৰাকী মুখ্য প্ৰতিনিধি আছিল, যি সন্দৰ্ভত তেওঁ কৈছিল: 

## সাহিত্য
১৯৮২ চনত গ্ৱালাই ব্লেক চনচাচনেছ কাব্যৰ সংকলন *নো ম’ৰ লুলাবাইছ* প্ৰকাশ কৰিছিল। তেওঁৰ সাহিত্যিকৰ বৈশিষ্ট্য হৈছে জুলু ভাষাৰ সংগীতময়তা আৰু ছন্দবদ্ধতা। ১৯৯১ চনত তেওঁ ইংৰাজীত অনূদিত জুলু লেখাসমূহৰ সংকলন *মুশো! জুলু পপুলাৰ প্ৰেইজছ* সম্পাদনা কৰিছিল। 

## ৰচনাৱলী

**কবিতা**
**জল'ইঙ্খোমো* (১৯৭৭)
**নো ম’ৰ লুলাবাইছ* (১৯৮২)

**সম্পাদিত**
**ব্লেক ৰিভিউ* (১৯৭৩)
**মুশো! জুলু পপুলাৰ প্ৰেইজছ*, লিজ গানাৰৰ সৈতে (মিচিগান ষ্টেট বিশ্ববিদ্যালয়, ১৯৯১) 

## বাহ্যিক সংযোগ
*দ্য জাইভ  কবিতা
*সাক্ষাৎকাৰ — চিমুৰেঙ্গা অনলাইন
*সাক্ষাৎকাৰ আৰু কবিতা — মেইল & গাৰ্ডিয়ান অনলাইন

## তথ্যসূত্ৰ

শ্ৰেণী:কবি
শ্ৰেণী:সাহিত্যিক
শ্ৰেণী:দক্ষিণ আফ্ৰিকাৰ ব্যক্তি
ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়

**ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়** (ইংৰাজী : **Indira Gandhi National Open University**, চমুকৈ **IGNOU**) ভাৰতৰ দিল্লীত অৱস্থিত এখন ৰাজহুৱা মুক্ত আৰু দূৰৱৰ্তী শিক্ষাৰ বিশ্ববিদ্যালয়। ভাৰতৰ প্ৰাক্তন প্ৰধানমন্ত্ৰী ইন্দিৰা গান্ধীৰ নামেৰে নামাকৰণ কৰি ভাৰতৰ সংসদত ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয় আইন, ১৯৮৫ (ইগ্নু আইন ১৯৮৫) গৃহীত হোৱাৰ পাছত ১৯৮৫ চনত ২০ মিলিয়ন বাজেটেৰে এই বিশ্ববিদ্যালয় প্ৰতিষ্ঠা কৰা হয়। ভাৰত চৰকাৰৰ দ্বাৰা পৰিচালিত ইগ্নু ৩,০৯৩,৫৮৩ গৰাকী ছাত্ৰ-ছাত্ৰীৰ সক্ৰিয় নামভৰ্তিৰে বিশ্বৰ সৰ্ববৃহৎ বিশ্ববিদ্যালয়। ৬৭টা আঞ্চলিক কেন্দ্ৰ আৰু ২,২৫৭টা শিকাৰু সমৰ্থন কেন্দ্ৰৰ নেটৱৰ্কৰ সমৰ্থনত ইগ্নুয়ে ইয়াৰ ২১খন বিদ্যালয়ৰ জৰিয়তে ৩৩৩টা শৈক্ষিক কাৰ্যসূচী প্ৰদান কৰে।

## ভাষা
ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ে বিভিন্ন “আধুনিক ভাৰতীয় ভাষা” (MILs) যেনে মালয়ালম, মাৰাঠী, ওড়িয়া, পঞ্জাবী, তামিল, তেলুগু, অসমীয়া, বাংলা, ভোজপুৰী, গুজৰাটী, কন্নড়, কাশ্মীৰী, মেইতেই (মণিপুৰী) আৰু নেপালী ভাষাত স্নাতক আৰু স্নাতকোত্তৰ ডিগ্ৰী আগবঢ়ায়।

## ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ উপাচাৰ্যসকলৰ তালিকা

## তথ্য সংগ্ৰহ

শ্ৰেণী:বিশ্ববিদ্যালয়
কায়াডু লোহাৰ

**কায়াডু লোহাৰ** (; জন্ম: ১১ এপ্ৰিল ২০০০) এগৰাকী ভাৰতীয় অভিনেত্ৰী আৰু মডেল। তেওঁ কন্নড় ছবি *মুগিলপেট* (২০২১)ত অভিনয়েৰে ছবিজগতত আত্মপ্ৰকাশ কৰে।

## প্ৰাৰম্ভিক জীৱন
কায়াডু লোহাৰে অসমৰ তেজপুৰত জন্মগ্ৰহণ কৰিছিল। তেওঁ বৰ্তমান মহাৰাষ্ট্ৰৰ পুনেত থাকে৷ তেওঁ বাণিজ্য শাখাত স্নাতক ডিগ্ৰী লাভ কৰিছিল।

## অভিনয় জীৱন
কায়াডু লোহাৰে এটি গহনা প্ৰতিযোগিতাত অংশগ্ৰহণেৰে কৰ্মজীৱনৰ আৰম্ভণি কৰিছিল আৰু পিছলৈ টাইমছ অৱ ইণ্ডিয়াৰ এভাৰয়ুথ ফ্ৰেছ ফেচ ছিজন ১২ত জয়ী হয়।

টাইমছ ফ্ৰেছ ফেচ কম্পিটিচনত অংশগ্ৰহণ কৰি থকাৰ সময়তে কায়াডুৱে ২০২১ চনৰ কন্নড় ছবি *মুগিলপেটত* অভিনয়েৰে চলচ্চিত্ৰত আত্মপ্ৰকাশ কৰিছিল। ২০২২ চনৰ ৮ ছেপ্টেম্বৰত তেওঁৰ প্ৰথম মালয়ালম ছবি *পাথনপাথম নুত্তণ্ডু* মুক্তি পায়, তেওঁৰ প্ৰথম তেলেগু ছবি *আল্লুৰি*, ২০২২ চনৰ ২৩ ছেপ্টেম্বৰত, তেওঁৰ প্ৰথম মাৰাঠী ছবি *আই প্ৰেম ইউ* ২০২৩ চনৰ ১৭ মাৰ্চত আৰু ২০২৫ চনৰ ২১ ফেব্ৰুৱাৰীত তেওঁৰ প্ৰথম তামিল ছবি *ড্ৰেগন* মুক্তি পায়। তেওঁৰ আগন্তুক মুক্তি পাবলগীয়া ছবিসমূহৰ ভিতৰত আছে *থাৰাম* আৰু *ইধয়াম মুৰালী*। ৰামকুমাৰ বালকৃষ্ণণৰ দ্বাৰা পৰিচালিত, তেওঁৰ আগন্তুক ছবি *এছটিআৰ৪৯-*ত তেওঁ অভিনেতা শিলামবৰ্ষণৰ বিপৰীতে মুখ্য অভিনেত্ৰীৰ চৰিত্ৰত অভিনয় কৰিব বুলি জানিব পৰা গৈছে।

## চলচ্চিত্ৰপুঞ্জী

## তথ্য উৎস

## বাহ্যিক সংযোগ

* 
* 
* 
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:অসমৰ ব্যক্তি
এছ এফ এমোনিয়া

**এছ এফ এমোনিয়া**() নৰৱেৰ টেলিমাৰ্কৰ টিন হ্ৰদত চলাচল কৰা ভাপ চালিত ৰেলৱে ফেৰী। টিন হ্ৰদৰ চাৰিখন ৰেলৱে ফেৰীৰ ভিতৰত এই ফেৰীখনে ৰজুকান লাইনক টিন’চেট লাইনৰ সৈতে সংযোগ কৰিছিল। নৰ্স্ক হাইড্ৰ’ই ৰজুকানৰ পৰা স্কিয়েনৰ বন্দৰলৈ ৰাসায়নিক পদাৰ্থ পৰিবহণ কৰিবলৈ এই ব্যৱস্থাটো ব্যৱহাৰ কৰিছিল। এই ফেৰীখন বিশ্বৰ বাকী আন চাৰিখন ভাপ চালিত ৰেলৱে ফেৰীৰ ভিতৰত অন্যতম আৰু এতিয়াও ইয়াক নৰৱেৰ মেলত ডক কৰা দেখা যায়।
## বিশেষত্ব

এমোনিয়াই ১২০ মিটাৰ ট্ৰেকত ডাবল-ট্ৰেক ষ্টেণ্ডাৰ্ড গজৰ ১৭খন ৰেলৱে গাড়ী, যাৰ মুঠ ওজন ৬৩০ টন, কঢ়িয়াই নিয়াৰ উপৰি ১৫০জন যাত্ৰী এবাৰত কঢ়িয়াই নিব পাৰে। এমোনিয়াৰ দুটা ভাপ ইঞ্জিন আছে, প্ৰতিটো ৩০০ কিলোৱাট (৪০০ এচপি), আৰু ই ২২ কিলোমিটাৰ প্ৰতি ঘণ্টাত গতি লাভ কৰিব পাৰে। 
## ইতিহাস
নৰ্স্ক পৰিবহণৰ বাবে নিৰ্মিত তৃতীয়খন ৰেলৱে ফেৰী আছিল এমোনিয়া; ১৯২৮ চনত যেতিয়া এইখন নিৰ্মাণৰ যো-জা কৰা হৈছিল তেতিয়া ৰজুকানফছ আৰু হাইড্ৰ' নামৰ দুখন অতি সৰু পুৰণি ফেৰী আছিল। 
বাস্তৱত ই আছিল হাইড্ৰ’ক কমেও বিশ মিটাৰ বৃদ্ধি কৰাৰ বিকল্প। ডিজেল ট্ৰেকচনৰ কথা বিবেচনা কৰা হৈছিল যদিও সেই সময়ত জাহাজৰ বাবে ডিজেল অনুকূল নাছিল। টিন হ্ৰদৰ ডকত নিৰ্মাণকাৰী সংস্থা A/S Moss Værtft & Dokk এ নিৰ্মাণ কৰিছিল আৰু ১৯২৯ চনৰ ১৮ জুনত আৰম্ভ কৰিছিল আৰু নিৰ্মাণ কৰিবলৈ ৯৩২,০০০ ন'ৱেৰ *নক* খৰচ হৈছিল, যাৰ ভিতৰত নৰ্স্ক ট্ৰেন্সপ'ৰ্টে ৮২৯,৪৮৫ ন'ৱেৰ নক টকা দিছিল।

এমোনিয়া সোনকালে মূল ফেৰী হৈ পৰিল; ১৯৩৯ চনত ই মুঠ ৩৪০ দিন সেৱাত আছিল, আনহাতে হাইড্ৰ'ই ৩২ দিন আৰু ৰজুকানফছে ১৮ দিন সেৱা আগবঢ়াইছিল। ১৯৪৪ চনত হাইড্ৰ’ ডুব যোৱাৰ পিছত আমোনিয়াই হ্ৰদটোৰ সিপাৰে মূল টানি নিয়াৰ কাম কৰিবলগীয়া হৈছিল আৰু ১৯৪৪ চনৰ ছেপ্টেম্বৰ মাহলৈকে ই প্ৰতিদিনে আঠটাকৈ যাত্ৰা কৰিছিল। ১৯৫১ চনত কয়লা বয়লাৰৰ ঠাইত পেট্ৰলিয়াম ইন্ধন চালিত বয়লাৰ ব্যৱহাৰ কৰা হয়।

১৯৫৬ চনত যেতিয়া ডিজেল চালিত এম এফ ষ্ট'ৰগাট মুকলি কৰা হৈছিল তেতিয়া এমোনিয়াক সংৰক্ষিত জাহাজলৈ হ্ৰাস কৰা হৈছিল, মূলতঃ যেতিয়া ষ্ট’ৰগাট মেৰামতিৰ বাবে আছিল তেতিয়া সেৱা আগবঢ়াইছিল। 
১৯৬৫ চনৰ *দ্য হিৰোজ অৱ টেলিমাৰ্ক* ছবিতো হাইড্ৰ’ৰ চৰিত্ৰৰ বাবে এমোনিয়াক উপস্থাপন কৰাইছিল। ১৯৭০ চনত নৰ্স্ক ট্ৰেন্সপ'ৰ্টে ইয়াক ডিজেল শক্তিলৈ পুনৰ নিৰ্মাণ কৰাৰ কথা চিন্তা কৰে ১৯৯১ চনত ৰে'লৱেৰ কাম বন্ধ হোৱাৰ পিছত এমোনিয়াক সেৱাৰ পৰা আঁতৰাই দিয়া হয় যদিও কাৰ্যক্ষম অৱস্থাত জাহাজঘাটত জিলিকি আছে।

## তথ্য সূত্ৰ

শ্ৰেণী:পৰিবহন
শ্ৰেণী:নৰৱেৰ পৰিবহন
শ্ৰেণী:নৰৱেৰ সাংস্কৃতিক ঐতিহ্য
ক্ৰিকবাজ

**ক্ৰিকবাজ** হৈছে টাইমছ ইণ্টাৰনেটৰ মালিকানাধীন ৱেবছাইট। ইয়াত ক্ৰিকেট খেলৰ বাতৰি, প্ৰবন্ধ, আৰু পোনপটীয়া সম্প্ৰচাৰ থাকে — য’ত ভিডিঅ’, পাঠ্য, ভাষ্য, খেলুৱৈৰ পৰিসংখ্যা আৰু দলৰ শ্ৰেণীবিভাগ অন্তৰ্ভুক্ত। ইয়াৰ এটা ম'বাইল এপ্লিকেচনো আছে।

ক্ৰিকবাজ হৈছে ক্ৰিকেটৰ বাতৰি আৰু স্ক'ৰৰ বাবে আটাইতকৈ জনপ্ৰিয় ম'বাইল এপ্লিকেচনসমূহৰ ভিতৰত এটা। ২০১৪ চনত ভাৰতত আটাইতকৈ বেছি বিচৰা ৱেবছাইটৰ ভিতৰত ই সপ্তম স্থানত আছিল। ২০২২ চনৰ ফেব্ৰুৱাৰীলৈকে এই ম'বাইল এপ্লিকেচনটোৰৰ ডাউনলোড ১০ কোটিতকৈ অধিক, আৰু ২০১৫ চনৰ জানুৱাৰীলৈকে ৫০ কোটি ব্যৱহাৰকাৰীয়ে ব্যৱহাৰ কৰি ২.৬ বিলিয়ন পৃষ্ঠাদৰ্শন সৃষ্টি কৰিছিল।

## ইতিহাস

২০০৪ চনত ক্ৰিকবাজ পংকজ ছাপাৰৱাল, পিয়ুছ আগৰৱাল আৰু প্ৰবীণ হেগডে দ্বাৰা প্ৰতিষ্ঠা কৰা হৈছিল। ২০১০ চনত লাইভ ক্ৰিকেট বাতৰি আৰু স্ক'ৰৰ বাবে ম'বাইল এপ্লিকেচন উন্নয়ন আৰম্ভ কৰে। 

নৱেম্বৰ ২০১৪-ত টাইমছ ইণ্টাৰনেটে ক্ৰিকবাজৰ বেছিভাগ অংশৰ অধিকাৰ গ্ৰহণ কৰে। ৱেবছাইটটো মূল প্ৰতিষ্ঠাপকসকলেই চলাই গৈছে।

জানুৱাৰী ২০১৫-ত টাইমছ ইণ্টাৰনেটৰ মালিকানাধীন *গ' ক্ৰিকেট* ক্ৰিকবাজত একত্ৰিত কৰা হয়। তাৰ ৱেবছাইট ক্ৰিকবাজলৈ পুনঃনিৰ্দেশ কৰা হয় আৰু মোবাইল এপটোও একত্ৰিত কৰা হয়। ২০১৬ চনৰ ছেপ্তেম্বৰত ক্ৰিকবাজে হৰ্ষ ভোগলেকে 'ভয়েচ অৱ ক্ৰিকেট' হিচাপে নিযুক্ত কৰে আৰু তেতিয়াৰে পৰা ১৫০ৰো অধিক ভিডিঅ’ প্ৰস্তুত কৰিছে।

আগষ্ট ২০১৫-ত ক্ৰিকবাজ ভাৰত-শ্ৰীলংকা টেষ্ট শৃংখলাৰ টাইটেল স্পন্সৰ হিচাপে নাম ঘোষণা কৰা হয়।

২০১৯ চনৰ দ্বিতীয় প্ৰান্তিকত ক্ৰিকবাজক বিশ্বৰ দ্বিতীয় সৰ্বাধিক ডাউনলোড হোৱা বাতৰি এপ হিচাপে গণ্য কৰা হয়।

এপ্ৰিল ২০২৪-ত ২০২৪ আইপিএল আৰম্ভ হোৱাৰ আগতে *ৱিলো* — আমেৰিকা আৰু কানাডাৰ এটা ক্ৰিকেট সম্পৰ্কীয় টিভি চেনেল — ক্ৰিকবাজত একত্ৰিত কৰা হয়। ইয়াৰ দ্বাৰা সেই বজাৰত ক্ৰিকবাজৰ ম'বাইল এপৰে ৱিলোৰ প্ৰিমিয়াম চুবচক্ৰিপচন সামগ্ৰীসমূহ উপলব্ধ কৰে।

## বাহ্যিক সংযোগ
*  (মোবাইল)

## তথ্যসূত্ৰ

শ্ৰেণী:ক্ৰিকেট
শ্ৰেণী:খেল
শ্ৰেণী:ৱেবছাইট
শ্ৰেণী:ম'বাইল এপ্লিকেচন
হেলেণ্ড হাউচ

**হেলেণ্ড হাউচ** () নৰৱেৰ বাৰ্গেনত অৱস্থিত এটা ঐতিহাসিক ঘৰ।

এই স্থাপত্যটি বাৰ্গেনৰ দক্ষিণ মূল প্ৰৱেশদ্বাৰৰ কাষেৰে জোচেংগাৰ্বুক্টেন (Fjøsangerbukten)ৰ ওচৰৰ নেহোলিয়া (Nyhauglia)ত অৱস্থিত। ই বাৰ্গেনৰ ৰজাৰ চৰকাৰী বাসগৃহ গামলেহাউগেনৰ ওচৰত অৱস্থিত।

১৮৪১ চনত ভাড়াতীয়া গেৰহাৰ্ড ক্ৰ’নৰ বাবে পূৰ্বৰ নাইহাউগেন ফাৰ্মৰ ঠাইত (Nyhaugen. nr. 15, navnegård i Fana) নিৰ্মাণ কৰা হৈছিল। ঘৰটোৰ ডিজাইন *লেট এম্পায়াৰ স্থাপত্য শৈলী*ত কৰা হৈছিল। ইয়াৰ ক’লা গ্লেজযুক্ত টাইলছেৰে আবৃত হিপ চাল আৰু এটা মূল মুখাৱয়ব আছে যাৰ বৈশিষ্ট্য হৈছে দুটা ড’ৰিক খুঁটাৰ সৈতে একক মন্দিৰৰ সন্মুখৰ আৰ্হি। এই আৰ্হিৰ কাৰণ স্থপতিবিদ অলে পিটাৰ ৰিইছ হ’গ বুলি কোৱা হয়।

১৮৮৯ চনৰ আশে-পাশে ধনী জাহাজৰ মালিক পিটাৰ হেলেণ্ডে (১৮৪৭–১৯৩৫) ঘৰটো ক্ৰয় কৰাৰ বাবেই এই ঘৰটোৰ বৰ্তমানৰ নাম দিয়া হৈছিল হেলেণ্ড হাউচ। পিছলৈ এই সম্পত্তিৰ মালিক আছিল পিটাৰ হেলেণ্ডৰ কন্যা আৰু ৰাজনীতিবিদ কাইৰে গ্ৰেপৰ (১৮৭৯–১৯২২) পত্নী সাংবাদিক ৰেচেল কেথাৰিন গ্ৰেপ (১৮৭৯–১৯৬১)। ২০০৮ চনত এই সম্পত্তি তেওঁৰ নাতি কাইৰে গ্ৰেপে বিক্ৰী কৰে, যি অলে গ্ৰেপৰ পুত্ৰ (১৯১৪–১৯৭৬) আছিল।

১৯২৪ চনত নৰৱেৰ সাংস্কৃতিক ঐতিহ্য সঞ্চালকালয়ে এই ভৱনটোক সংৰক্ষিত ঐতিহ্যৰ মৰ্যাদা প্ৰদান কৰে। ১৯৭১ চনত কেৰেজ হাউচ আৰু চাৰ্ভেণ্ট কোৱাৰ্টাৰক সুৰক্ষিত মৰ্যাদা দিয়া হয়। ২০১৪ চনলৈকে ভৱনটোৰ এটা অংশত ব্যক্তিগতভাৱে পৰিচালিত প্ৰিস্কুল চলিছিল।
## তথ্য সূত্ৰ

শ্ৰেণী:নৰৱেৰ সাংস্কৃতিক ঐতিহ্য
অন্নপূৰ্ণাৰ মন্দিৰ

**অন্নপূৰ্ণাৰ মন্দিৰ** () নৰেশ মিত্ৰ পৰিচালিত এখন বঙালী সামাজিক নাট্যধৰ্মী ছবি। নিৰুপমা দেৱীৰ একে নামৰ উপন্যাসৰ আধাৰত ছবিখন নিৰ্মাণ কৰা হৈছে। ১৯৫৪ চনৰ ৬ আগষ্টত চিত্ৰ মন্দিৰৰ বেনাৰত মুক্তি পোৱা এই ছবিখনে ১৯৫৪ চনত দ্বিতীয় ৰাষ্ট্ৰীয় চলচ্চিত্ৰ বঁটাত তৃতীয় শ্ৰেষ্ঠ বঙালী পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট লাভ কৰে। ইয়াত উত্তম কুমাৰ আৰু সাবিত্ৰী চেটাৰ্জীয়ে মুখ্য চৰিত্ৰত অভিনয় কৰিছে। সহযোগী চৰিত্ৰত অভিনয় কৰিছে সুচিত্ৰা সেনে। এই ছবিখনত কোনো সংগীত নাছিল আৰু এইখনেই আছিল উত্তম কুমাৰৰ ৰাষ্ট্ৰীয় চলচ্চিত্ৰ বঁটা লাভ কৰা প্ৰথমখন ছবি।
## কাহিনীৰ সাৰাংশ
ৰামশংকৰ এজন দৰিদ্ৰ লোক। তেওঁ নিজৰ দুই কন্যাৰ সৈতে বাস থাকে। ডাঙৰ জীয়েকে এজন যুৱকক ভাল পাইছিল যদিও বহুতো টকা-পইচা দিয়াত তেওঁৰ বিয়া বুঢ়া এজনৰ লগত বন্দোৱস্ত কৰা হয়। কম দিনৰ ভিতৰতে তেওঁ বিধৱা হৈ ঘৰলৈ উভতি আহে। সমাজৰ অভিসম্পাতৰ বলি হৈ তেওঁ অৱশেষত আত্মহত্যা কৰে।
## সঁহাৰি
এইখনেই একমাত্ৰ ছবি য'ত উত্তম কুমাৰ আৰু সাবিত্ৰী চেটাৰ্জীয়ে মুখ্য চৰিত্ৰত আৰু সুচিত্ৰা সেনে সহযোগী চৰিত্ৰত অভিনয় কৰিছে। ছবিখনে সমালোচকৰ উচ্চ প্ৰশংসা লাভ কৰাৰ লগতে ব্যৱসায়িক সফলতাও পাইছিল। অন্নপূৰ্ণাৰ মন্দিৰ ছবিগৃহত ৯১ দিন ধৰি চলিছিল।
## বঁটা
;ৰাষ্ট্ৰীয় চলচ্চিত্ৰ বঁটা (১৯৫৫)
*তৃতীয় শ্ৰেষ্ঠ বঙালী পূৰ্ণদৈৰ্ঘ্য ছবি (চাৰ্টিফিকেট অফ মেৰিট)
## তথ্যউৎস

## বাহ্যিক সংযোগ
* 
 শ্ৰেণী:১৯৫৪ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
যদুনাথ ভট্টাচাৰ্য

**যদুনাথ ভট্টাচাৰ্য**  বা **যদু ভট্ট** (; ১৮৪০ – ৪ এপ্ৰিল ১৮৮৩) 
এজন ভাৰতীয় সংগীতজ্ঞ আৰু ঊনবিংশ শতিকাৰ ভাৰতীয় শাস্ত্ৰীয় সংগীতৰ। কবিৰ ভাষাত তেওঁ " ঐশ্বৰিক হাতৰ গৰাকী" আছিল। তেওঁ বিষ্ণুপুৰ ঘৰানাৰ সংগীতক নিজৰ স্বকীয়তাৰে সমৃদ্ধ কৰি দেশৰ বিভিন্ন প্ৰান্তত ইয়াৰ সৌন্দৰ্য্য আৰু সোৱাদ বিয়পাই নিজৰ অতুলনীয় খ্যাতি অৰ্জন কৰিছিল আৰু বংগৰ গৌৰৱ বৃদ্ধি কৰিছিল।

## বংকিমচন্দ্ৰ আৰু ৰবীন্দ্ৰনাথৰ ওপৰত যদু ভট্টৰ প্ৰভাৱ
ঊনবিংশ শতিকাৰ মাজভাগত ধ্ৰুপদ কিংবদন্তী যদু ভট্টই বংকিম চন্দ্ৰ চট্টোপাধ্যায় আৰু ৰবীন্দ্ৰনাথ ঠাকুৰৰ দৰে দিগগজক শিক্ষাপ্ৰদানৰ সময়ত তানপুৰা সংগত কৰিছিল।

বংকিম চন্দ্ৰ যদু ভট্টৰ সংগীত শিষ্য আছিল। ভট্টই নৈহাটীৰ ভাটপাৰাত থকা বংকিম চন্দ্ৰৰ ঘৰলৈ গৈছিল। তেওঁ "বংগৰ জাতীয় সংগীত" বন্দে মাতৰমৰ প্ৰথম সুৰকাৰ। তেওঁ প্ৰথমে ত্ৰিতালৰ কাফি ৰাগত এই গীতটোৰ সুৰাৰোপ কৰিছিল।
## উত্তৰাধিকাৰ
যদুনাথ ভট্টাচাৰ্যই ব্যৱহাৰ কৰা ১৭৭ বছৰীয়া তানপুৰা বৰ্তমান কলকাতা সংগ্ৰহালয়ত সংৰক্ষিত হৈ আছে। বাঁকুৰাৰ বিষ্ণুপুৰ চহৰত তেওঁৰ স্মৃতিত এটা যদুভট্ট মঞ্চ আৰু মাৰ্বলৰ আৱক্ষ মূৰ্তি স্থাপন কৰা হৈছে।
## জনপ্ৰিয় সংস্কৃতিত
ভাৰতীয় চলচ্চিত্ৰ পৰিচালক নিৰেন লাহিড়ীয়ে *[[যদু ভট্ট (চলচ্চিত্ৰ)|যদু ভট্ট]]* (১৯৫৪) নামৰে এখন চলচ্চিত্ৰ নিৰ্মাণ কৰে, যিখন ছবিয়ে ২য় ৰাষ্ট্ৰীয় চলচ্চিত্ৰ বঁটা লাভ কৰিছিল।

## তথ্যউৎস

## বাহ্যিক সংযোগ

*

শ্ৰেণী:ভাৰতীয় সংগীতজ্ঞ
শ্ৰেণী:ভাৰতীয় সুৰকাৰ
ৰাণী ৰাসমণি (চলচ্চিত্ৰ)

**ৰাণী ৰাসমণি** () কালীপ্ৰসাদ ঘোষ পৰিচালিত আৰু ১৯৫৫ চনত নিৰ্মিত বঙালী ভাষাৰ এখন ভাৰতীয় জীৱনীমূলক ছবি। ৰাণী ৰাসমণিৰ জীৱনৰ আধাৰত ছবিখন নিৰ্মাণ কৰা হৈছে। ইয়াত মলিনা দেৱীয়ে নাম ভূমিকাত অভিনয় কৰিছিল। ১৯৫৫ চনৰ ১১ ফেব্ৰুৱাৰীত চলচ্চিত্ৰ প্ৰতিষ্ঠানৰ বেনাৰত ছবিখন মুক্তি পায়। ৰাণী ৰাসমণিয়ে তৃতীয় ৰাষ্ট্ৰীয় চলচ্চিত্ৰ বঁটাত শ্ৰেষ্ঠ বঙালী পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট লাভ কৰে।

## কাহিনীৰ সাৰাংশ
ৰাণী ৰাসমণিৰ বাস্তৱ জীৱনৰ কাহিনীক কেন্দ্ৰ কৰি ছবিখন আৱৰ্তমান হৈ আছে। ৰাসমণি কলকাতাৰ নিম্ন মধ্যবিত্ত পৰিয়ালত ডাঙৰ-দীঘল হৈছিল আৰু জমিদাৰ ৰাজচন্দ্ৰ দাসক বিয়া কৰায়। স্বামীৰ মৃত্যুৰ পিছত সাহসী ভদ্ৰমহিলাগৰাকীয়ে জমিদাৰী আৰু ব্যৱসায়ৰ দায়িত্ব চমজি লয় আৰু নিজকে এগৰাকী ফলপ্ৰসূ নেত্ৰী হিচাপে নিজকে প্ৰমাণ কৰে। সমাজৰ অশুভ উপাদানৰ বিৰুদ্ধে তেওঁৰ সংগ্ৰাম আৰু বিভিন্ন সামাজিক কাজকৰ্মৰ বাবে তেওঁ জনাজাত। 
## বঁটা
; ৩য় ৰাষ্ট্ৰীয় চলচ্চিত্ৰ বঁটা (১৯৫৫)
*শ্ৰেষ্ঠ বঙালী পূৰ্ণদৈৰ্ঘ্য ছবি (চাৰ্টিফিকেট অফ মেৰিট)
## তথ্যউৎস

## বাহ্যিক সংযোগ
* 

 শ্ৰেণী:১৯৫৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:জীৱনীমূলক চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
বৰপেটা ছোৱালী মহাবিদ্যালয়

**বৰপেটা ছোৱালী মহাবিদ্যালয়** অসমৰ বৰপেটা জিলাৰ বৰপেটা নগৰত অৱস্থিত। মহাবিদ্যালয়খন ১৯৭৮ চনত স্থাপিত এখন স্নাতক মহাবিদ্যালয়। মহাবিদ্যালয়খন গুৱাহাটী বিশ্ববিদ্যালয়ৰ দ্বাৰা স্বীকৃতিপ্ৰাপ্ত।
## বিভাগসমূহ
* অসমীয়া
* ইংৰাজী
* অৰ্থনীতি
* শিক্ষা
* দৰ্শন
* ৰাজনীতি বিজ্ঞান
* নৃতত্ত্ব
* গৃহ বিজ্ঞান
* বাণিজ্য
## স্বীকৃতি
২০১৬ চনত মহাবিদ্যালয়খনক ৰাষ্ট্ৰীয় মূল্যায়ন আৰু স্বীকৃতি পৰিষদৰ দ্বাৰা "বি" গ্ৰেড প্ৰদান কৰা হয়।মহাবিদ্যালয়খনক বিশ্ববিদ্যালয় অনুদান আয়োগৰ দ্বাৰাও স্বীকৃতি দিয়া হৈছে।

## তথ্যসূত্ৰ

শ্ৰেণী:অসমৰ মহাবিদ্যালয়সমূহ